8 Μαϊ 2011 - Ας Μιλήσουμε Επιτέλους Ας Μιλήσουμε Επιτέλους\nΜέχρι και όταν βάλουμε μυαλό...\n11:10 μ.μ. - Απόψεις, Ελλάδα Πολιτική, Ροή - 3 σχόλια\nΈνα χρόνο μετά το περισυνό μνημόνιο ξαναφτάσαμε σε οριακό σημείο. Το χρέος αυξάνεται, το έλλειμμα δεν πέφτει, η ύφεση βαθαίνει, η Ελλάδα συνεχίζει να μην παράγει τίποτα και επιπλέον συνεχίζει να καταστρέφει επιλεγμένους τομείς της οικονομίας της όπως το εμπόριο. Περαιτέρω καταστρέφεται η κατανάλωση και ζήτηση και αυτό φέρνει νέα λουκέτα και αυξάνει την ανεργία.\nΤο δίλημμα και για τους ξένους είναι σαφές Πληρώνουν ή ευρωζώνη τέλος. Οι εταίροι μας πρέπει να μας τσοντάρουν και πάλι.\nΤο δίλημμα για εμάς είναι και πάλι σαφές: Νέο μνημόνιο ή χρεοκοπία. Το πακέτο θα έχει και πάλι κάποιους να λένε ότι αν δεν το ψηφίσουμε δεν θα έχουμε να πληρώσουμε μισθούς και συντάξεις.\nΌμως μέσα από αυτό θα κοπούν εκ νέου μισθοί συντάξεις θα έρθουν και απολύσεις η Ελλάδα θα συνεχίσει να μην παράγει τίποτα να καταστρέφει την κατανάλωση και την ζήτηση. Οι πόλεις μας θα γεμίσουν με νέα λουκέτα και η ανεργίας θα αυξηθεί. Θα πουλήσουμε και κάποια δις δημόσια περιουσία και όλα καλά Η ύφεση θα βαθυνθεί\nΈτσι σε ένα χρόνο πάλι εδώ θα είμαστε για να ένα γύρο ακόμη. Μέχρι να βάλουμε μυαλό. Να στρώσουμε χαρακτήρα να περάσουμε σε φάση αυτογνωσίας και να βγούμε από το ευρώ με στάση πληρωμών και έρευνα για το χρέος.\nΝέο μνημόνιο ή χρεοκοπία.\nΜέχρι να βάλουμε μυαλό.\nΛιάνα Κανέλλη: Διάλεξε πλευρά του ποταμού!...\n10:15 μ.μ. - Απόψεις, Ελλάδα Πολιτική, Ροή, Feature - 6 σχόλια\nΤο ποτάμι είναι βαθύ, άγριο, απροσδιόριστης ορμής. Κατεβάζει ανθρώπινα έργα κι εγκλήματα, τραύματα και θαύματα, πνιγμένους και χαλάσματα. Κυρίως όμως κατεβάζει και γίνεται αδιάβατο, όλον τον πλούτο της γης που παράχθηκε και παράγεται στην πηγή της ζωής, την εργασία των πολλών ανθρώπων, ανακατεμένο με τα απόβλητα των κλεφτών του. Η φύση που έφτιαξε τον άνθρωπο είδος ξεχωριστό από το λύκο, ήρθε τα πάνω κάτω και ορμάει σα βρισιά στα νερά του ποταμού.\nΕίναι ώρα να διαλέξουμε όχθη. Από τη μια οι μαυραγορίτες, οι ρουφιάνοι και οι δοσίλογοι, οι ενσωματωμένοι στην κοίτη της κρίσης. Κι από την άλλη πολεμιστές και ποιητές. Ηρωες της καθημερινότητας και του δέους της φύσης. Οι άφοβοι. Ο καθένας κι η κάθε μια από μας πρέπει θαρρώ, ελπίζω, παλεύω, να ξυπνάει και να κοιμάται, να δουλεύει και να ερωτεύεται, να πονάει και να λυγάει έστω, με την αυτοπροσταγή: Διάλεξε πλευρά του ποταμού. Δε γίνεται αλλιώς και δεν πάει το ποτάμι κόντρα. Χύνεται στη θάλασσα. 'Η θα την μολύνει με τα πτώματα τα ηθικά και πολιτικά των ρουφιάνων της καταστροφής ή θα ευωδιάσουν τα ύδατα της γης από τους θυσιασμένους για να μη στερέψουν οι πηγές.\nΗ «κρίση», όπως τη λένε, την πουλάνε και την αγοράζουν, είναι, σύντροφοι και φίλοι μου κι αντίπαλοι και ψαγμένοι και αδαείς, μια στιγμή στην ιστορία της ανθρωπότητας. Μια στιγμή, ίση με το θάνατο και συνάμα ίση με τη ζωή. Είναι μια επιλογή. Τόσο κρίσιμη όσο η τρίχα του σύμπαντος που χωρίζει το φως από το σκοτάδι. Το εκούσιο φως. Το εκούσιο σκοτάδι. Δεν είναι μοίρα. Δεν είναι αναπόδραστο φυσικό φαινόμενο. Δεν είναι η δική μας κρίση. Είναι αλλονών. Της απέναντι απ' των πολεμιστών - ποιητών όχθης του ποταμού. Οσο κερδίζουν τόσο θα λιγοστεύουμε οι ζωντανοί. Θα λιγοστεύουμε οι ελεύθεροι. Οσο χάνουν τόσο περισσότεροι θα γινόμαστε. Ικανοί να καθαρίσουμε το ποτάμι. Να ποτίσουμε τους κάμπους. Ν' αλαφρώσουμε τα βουνά από τους πάγους. Να κολυμπήσουμε και να ψαρέψουμε σε ελεγμένα από φράγματα και ημερωμένα από τη φύση ποταμίσια νερά.\nΑν την ώρα τούτη διαλέξουμε την πλευρά του ποταμού, θα φτιάξουμε γέφυρες και πόλεις ανθρώπων και χωριά χορτασμένων απέναντι. Εκεί που τη γη τη διαφεντεύουν οι λύκοι.\nΟποιος θέλει να δει βλέπει. Δεν απαντάει στις ερωτήσεις του εχθρού. Δεν τις ακούει. Εκτοξεύει τις δικές του κι έχει και τις απαντήσεις, επειδή τ' αυτιά και η καρδιά του είναι ανοιχτά.\nΟιωνοσκόπους είχαν και πλήρωναν οι βασιλιάδες και τα ιερατεία. Γιατί είχαν μαζί με τους χρησμούς και το κρέας, τα σφάγια της «μεγάλης» θυσίας. Ας πάρουμε το κρέας στα χέρια μας κι ας μείνουν με τους χρησμούς. Αλλιώς για να ζήσουμε θα πρέπει να υποδουλωθούμε σ' αυτούς. Διάλεξε πλευρά του ποταμού.\nΑπάντησε με την κρίση σου στην «κρίση»...\nΝάσος Αλευράς: ”Να αποσαφηνίσει η κυβέρνηση αν υπάρχουν νέα δεδομένα”\n10:10 μ.μ. - Ελλάδα Πολιτική, Ροή - 1 σχόλια\n«Να αποσαφηνίσει μέσα στο σαββατοκύριακο αν υπάρχουν νέα δεδομένα” καλεί την κυβέρνηση ο βουλευτής του ΠΑΣΟΚ Νάσος Αλευράς. “Δεν ήταν μια συνηθισμένη συνάντηση” είπε για τη “μυστική” σύσκεψη του Λουξεμβούργου στο ΑΝΤ1. “Δε διανοούμαι ότι η επόμενη εβδομάδα θα ξεκινήσει χωρίς να έχουμε αποσαφηνίσει τα πράγματα» τόνισε.\nΑιχμές άφησε και για την επικοινωνιακή στρατηγική που έχει ακολουθήσει η κυβέρνηση Παπανδρέου σε ότι αφορά στο χρέος.\n“Δυστυχώς η κυβέρνηση δεν το είπε με σαφήνεια και καθαρότητα από την αρχή ότι το ελληνικό χρέος είναι τόσο μεγάλο που όλη αυτή η φημολογία περί του κακού μνημονίου και των κακών ξένων που πρέπει να τους διώξουμε για να σηκώσουμε την σημαία της ανεξαρτησίας, και όλα αυτά τα ωραία και γραφικά που λεγόντουσαν εδώ και πολύ καιρό, κινδυνεύουν να αποδειχθούν μια πολύ επικίνδυνη κατάσταση για τη χώρα αν αύριο το πρωί αποφασίσουν οι ξένοι να πάρουν το μνημόνιο και τα συμπράγκαλά τους και να φύγουν από τη χώρα”.\nΤα αδιανόητα ενός ανόητου\n9:41 μ.μ. - Απόψεις, Ελλάδα Πολιτική, Κωνσταντίνος, Ροή, Feature - 5 σχόλια\nΜας πήρε φαλάγγι το αδιανόητο\nΚάποτε ήταν αδιανόητη η πολιτική λιτότητας. Η νέα κυβέρνηση είχε πρόγαμμα, μοίραζε λεφτά κάνοντας κοινωνική πολιτική και πράσινη ανάπτυξη.\nΜετά έγινε αδιανόητη η παροχή βοήθειας από την Ευρωζώνη και το ΔΝΤ ή ενεργοποίηση του μηχανισμού και το μνημόνιο. Δεν θα χρειάζονταν ποτέ. Ήταν απλώς ένα πιστόλι στο τραπέζι και οι κερδοσκόποι θα έχαναν τα λεφτά τους. Σούμπιτο.\nΜετά ήταν αδιανόητη η αποτυχία του μνημονίου. Τα νούμερα θα πήγαιναν καλά ο προϋπολογισμός θα πήγαινε καλυτέρα από ποτέ. Είχε κανείς αντίρηση;\nΜετά έγιναν αδιανόητα τα νέα μέτρα Δεν θα χρειάζονταν νέα μέτρα ποτέ. Η ανάπτυξη είχε ξεκινήσει. Το δεύτερο εξάμηνο του 2011 (σε εβδομάδες δηλαδή) θα βγαίναμε στις αγορές\nΤώρα είναι αδιανόητη η έξοδος από το ευρώ. «Δεν συζητιέται καν», «δεν υπάρχει σαν ενδεχόμενο» «είναι αδιανόητο» θα ήταν καταστροφικό…Το χειρότερο όλων είναι ότι έχει πάψει να είναι επιλογή μας και έχει γίνει επιλογή των δανειστών μας. Είμαστε πλέον στο έλεος τους. Θα φύγουμε όταν μας πουν αυτοί…\nΑπό το οραματίζομαι την επανάσταση του αυτονοήτου μας πήρε φαλάγγι το αδιανόητο και τα σαρώνει όλα.\nΣχόλιο ιστολογίου: Προσωπικά δεν βλέπω ως "ανόητο" τον πρωθυπουργό Γιώργο Παπανδρέου. Ως "ευνόητο" πρόσωπο προκειμένου να επιτευχθούν όλα όσα ζούμε σήμερα, θα έλεγα πως είναι άριστος. Επίσης θα τον χαρακτήριζα ως "άνοο", που δεν υπολογίζει πως από την παγίδα που έστησε δεν θα μπορέσει να ξεφύγει ο ίδιος.\nΕίναι δεδομένο πως τόσο ο ίδιος όσο και το σημερινό (αλλά και του παρελόντος) πολιτικό σύστημα που "διαφεντεύει" τη χώρα, μας αντιμετωπίζει ως πιόνια που μετακινεί σε μία σκακιέρα. Ενίοτε μας αντιμετωπίζει και ως στατιστικούς αριθμούς ικανούς να παράξουν το ποθούμενο για τον ίδιο και αυτούς με τους οποίους συνεργάζεται κρυφά, χωρίς να ενημερώνει τον Ελληνικό λαό (απόδειξη περί τούτου είναι η τελευταία κρυφή συνάντηση στις Βρυξέλλες).\nΘα έλεγα πως ο Γιώργος Παπανδρέου είναι ένας καλός -ψυχρός όμως- εργάτης, που με βάση συγκεκριμένο σχέδιο προχωρά και εκτελεί τη χώρα και τους πολίτες της. Και αναφέρω σχέδιο, επειδή δεν είναι δυνατόν να έχει αποτύχει τόσο πολύ! Δεν είναι δυνατόν να έχει αποτύχει σε ό,τι έχει στοχεύσει...! Μήπως έχει επιτύχει σε κάτι και δεν το γνωρίζουμε; Ούτε το μνημόνιο κατάφερε να εφαρμόσει σε ικανοποιητικό βαθμό (ομολογία του Παπακωνστατίνου), για να μην χάσει τον κομματικό "κυματοθραύστη", τα κομματόσκυλα δηλαδή, που μέχρι και σήμερα τον στηρίζουν αν και έχουν συρρικνωθεί αριθμητικά επειδή έχουν υποστεί μεγάλες απώλειες.\nΟ Γιώργος Παπανδρέου μέσα σε όλα όσα έχουν προγραμματιστεί (ή αναπρογραμματίζονται) να γίνουν, δεν έχει υπολογίσει μία σημαντική παράμετρο: Και ο ίδιος είναι ένα πιόνι, αναλώσιμο, που πολύ εύκολα θα θυσιάσουν οι "αγορές" για να εξευμενίσουν τους Έλληνες πολίτες όταν παραζορίσουν τα πράγματα και κινδυνεύσουν να χάσουν οι εκβιαστές μας τα πάντα.\nΤο ζητούμενο είναι να συνειδητοποιήσουν οι Έλληνες πως οδηγούνται σε σκοτεινό αδιέξοδο και πως πρέπει ΤΩΡΑ να αποφασίσουν να αγωνισθούν για την ελευθερία τους και για τα δικαιώματά τους. Ποτέ η ελευθερία δεν κατακτήθηκε χωρίς αγώνα. Ακόμη και ο τραγικός Παπανδρέου, αγωνίστηκε συρόμενος σε διαδηλώσεις και ψευδόμενος κατά συρροή για να πείσει τους ηλίθιους (εμείς είμαστε αυτοί) πως έχει το χάρισμα να μας οδηγήσει μπροστά. Αυτός αγωνίστηκε για να μας υποδουλώσει στις "δάνειες δυνάμεις"... Εμείς, πιστεύετε πως θα κερδίσουμε την ελευθερία μας κοιτώντας τον;\nΤο τραγικότερο «σφάλμα» Παπανδρέου, το οποίο μάλιστα συνεχίζει κανονικά!\n8:57 μ.μ. - Απόψεις, Ελλάδα Πολιτική, Ροή - 1 σχόλια\nΕυθύς εξ αρχής σπεύδουμε να πούμε πως, το τραγικότερο για τη χώρα «σφάλμα» του κ. Παπανδρέου και εκείνο για το οποίο θα τον τιμωρήσει ο λαός και η ιστορία, είναι ότι μετέτρεψε τα ιδιωτικά χρέη του ελληνικού κράτους σε χρέη διακρατικά. Δηλαδή τα χρέη προς ιδιώτες τοκογλύφους, για τα οποία θα μπορούσαμε να κάνουμε πολλά πράγματα, αφού είχαμε πλήρη κυριαρχία, τα μετέτρεψε σε χρέη διακρατικά και μάλιστα με ταυτόχρονη παραίτηση από την Εθνική μας Κυριαρχία, για τα οποία χρέη δεν μπορούμε πλέον να κάνουμε τίποτα. Έκανε τη χώρα υπόδουλη στους ευρωπαϊκούς λαούς και μάλιστα έτσι “χωρίς λόγο”.\nΓια όποιον ακόμα (φορώντα παρωπίδες) δεν το έχει αντιληφθεί, το δάνειο της τρόϊκας των 110 δις ευρώ, από το οποίο μέχρι στιγμής έχουμε πάρει περίπου 53 δις, αντικαθιστά απευθείας τα χρέη που είχαμε προς τους ιδιώτες τοκογλύφους, με αντίστοιχο χρέος (και μάλιστα με μεγαλύτερο επιτόκιο) προς τα κράτη της ΕΕ και το ΔΝΤ.\nΔεν φτάνει μόνο αυτό. Όχι μόνο δεν λέει STOP, μέχρις εδώ, δηλαδή μέχρι τα 53 δις, το πείραμα απέτυχε, ας δούμε κάτι άλλο, το πρόγραμμα δεν βγαίνει πλέον, ο λαός εξαθλιώνεται και υποδουλώνεται για πάντα. Όχι μόνο θα πάρει κανονικά και τα υπόλοιπα…. 57 δις (από τα 110), για να τα δώσει κατευθείαν στους ιδιώτες, αλλά το χειρότερο, για το οποίο βοούν οι πάντες, είναι ότι προτίθεται να ζητήσει και άλλα 100 δις ευρώ από την τρόϊκα, για να αντικαταστήσει και το υπόλοιπο ιδιωτικό χρέος, υπογράφοντας νέο μνημόνιο, ενώ ταυτόχρονα, ούτε λόγος για κούρεμα, παρά μόνο ζητάει επιμήκυνση για να κερδίζεται χρόνος και να επιβιώνει το καθεστώς σε βάρος των πτωμάτων μας. Αν δεν μας λυπηθούν οι ίδιοι οι ευρωπαίοι είμαστε χαμένοι από χέρι.\nΕπομένως, έπειτα από την πιο πάνω συνειδητοποίηση της πράξης αυτής, στην οποία εντελώς “ακατανόητα” και σιωπούσης της Νέας Δημοκρατίας προέβη και συνεχίζει να προβαίνει ο κ. Παπανδρέου, δεν πρέπει να κάνει σε κανέναν εντύπωση, η αντισυνταγματική παράδοση της Εθνικής Κυριαρχίας, η παραίτηση από την ασυλία της δημόσιας περιουσίας και φυσικά η πρόσφατη τροπολογία για την καταβολή απ’ ευθείας στους τοκογλύφους, των χρημάτων που θα εισπράττονται από το ξεπούλημα της δημόσιας περιουσίας.\nΑναρωτιόμαστε: Ποιος αόρατος παράγοντας είναι εκείνος που μας εκβιάζει και λειτουργούμε έτσι, καθόσον τα παραμύθια περί «μισθών και συντάξεων» και κάτι διλήμματα περί πτώχευσης στην ήδη πτωχεύσασα ανεπίσημα χώρα, είναι μόνο για αφελείς.\nΔυστυχώς, σε όλα αυτά η Νέα Δημοκρατία συναινεί σιωπηρά, αφού δεν μιλάει και ας με συγχωρέσουν οι φίλοι Νεοδημοκράτες. Τελευταία ευκαιρία της ΝΔ είναι το “Ζάππειο ΙΙ”. Αν και εκεί δεν αντιδράσει, είναι τελειωμένη.\nΑλλά και γι’ αυτούς τους βουλευτές του ΠΑΣΟΚ, τόση πια αξία έχει η βουλευτική τους έδρα μπροστά στην Πατρίδα;\nΤο Spiegel επανέρχεται στα σενάρια εξόδου της Ελλάδας από την ONE\n8:28 μ.μ. - Οικονομία Ελλάδα, Οικονομία Ευρώπη, Ροή, Feature - 2 σχόλια\n«Κορυφαίος οικονομολόγος ζητά να τελειώνει το ευρώ για την Ελλάδα». Το γερμανικό περιοδικό Der Spiegel (Ντερ Σπίγκελ) επανέρχεται στα σενάρια εξόδου της Ελλάδας από την ευρωζώνη\nΣτην ηλεκτρονική του έκδοση το γερμανικό περιοδικό αναπαράγει δηλώσεις του προέδρου του οικονομικού Ινστιτούτου Ifo Χανς Βέρνερ Ζιν προς την κυριακάτικη Frankfurter Allgemeine στην οποία ο «Κορυφαίος οικονομολόγος ζητά να τελειώνει το ευρώ για την Ελλάδα». «Η έξοδος (της Ελλάδας) από το ευρώ θα ήταν το μικρότερο κακό», λέει χαρακτηριστικά ο ειδικός.\nΤο Σπίγκελ σημειώνει ότι «οι υπ. Οικονομικών της ευρωζώνης καθησυχάζουν με όλες τους τις δυνάμεις, αλλά η συζήτηση για την παραμονή της Ελλάδας στην ΟΝΕ δεν κοπάζει. Ο πρόεδρος του IfO Η.W. Sinn επαναλαμβάνει τώρα το αίτημά του να φύγει η υπερχρεωμένη χώρα από τη νομισματική ένωση – για το δικό της συμφέρον».\n«Η Ελλάδα θα πρέπει να φύγει από το κοινό νόμισμα», δηλώνει στην Κυριακάτικη έκδοση της Frankfurter Allgemeine, ο επικεφαλής του Ινστιτούτου Οικονομικών Ερευνών (Ifo), με έδρα το Μόναχο Χανς Βέρνερ Ζιν. Σημειώνει χαρακτηριστικά πως «εάν η Ελλάδα φύγει από το ενιαίο νόμισμα, θα μπορούσε να κάνει υποτίμηση και ως εκ τούτου θα γίνει πιο ανταγωνιστική».\nΟ Χανς Βέρνερ Ζιν, επισημαίνει πως αν η Ελλάδα αποφασίσει μια λεγόμενη «εσωτερική υποτίμηση» κόβοντας μισθούς και συντάξεις θα οδηγηθεί σε έναν εσωτερικό εμφύλιο. Εξηγεί πως θα ήταν προς το συμφέρον της Ελλάδας, να ζητήσει να λάβει άδεια εξόδου από τη ζώνη του ευρώ.\nΚαταλήγει λέγοντας ότι η Ελλάδα αντιμετωπίζει μια οικονομική κρίση και στις δύο περιπτώσεις δηλαδή και στο σενάριο της εσωτερικής υποτίμησης και στην έξοδο από την ευρωζώνη. Σημειώνει πως εάν παραμείνει στην ευρωζώνη η Αθήνα θα «σκοτώσει» τις επιχειρήσεις που «φτιάχνουν» την οικονομία της.\nΚατά το Spiegel οι δηλώσεις Sinn αποτελούν αντίδραση στη μυστική συνάντηση πολλών κρατών της ευρωζώνης για το ζήτημα της Ελλάδας. Η ελληνική κυβέρνηση και οι ευρωπαϊκοί θεσμοί διέψευσαν αρχικά ότι λαμβάνει χώρα μια τέτοια συνάντηση. Αργότερα παραδέχτηκαν ότι υπάρχει σύνοδος, αμφισβήτησαν όμως ότι οι συζητήσεις αφορούν πιθανή έξοδο της Ελλάδας από την Ευρωζώνη.\nΟλέθριες οι συνέπειες για το ευρωπαϊκό εγχείρημα\nΣτη συνέχεια, το δημοσίευμα αναφέρει ότι, αντίθετα με τον Sinn, ο γερμανός υπουργός Οικονομικών Βόλφγκανγκ Σόιμπλε θέλει με κάθε τρόπο να αποτρέψει τους Έλληνες από ενδεχόμενη εγκατάλειψη της ζώνης του ευρώ, επειδή κατά την άποψή του οι συνέπειες θα ήταν ολέθριες. Στο ίδιο μήκος κύματος και ο πρόεδρος της ειδικής επιτροπής του Ευρωπαϊκού Κοινοβουλίου για την αντιμετώπιση της οικονομικής κρίσης Βολφ Κλιντς, σε δηλώσεις του προς τη γερμανική ραδιοφωνία:\n"Οι συνέπειες θα ήταν πολύπλευρες. Καταρχήν πολιτικές, θα συνιστούσε κόλαφο για το ευρωπαϊκό εγχείρημα καθώς έχει γίνει στο μεταξύ σαφές ότι δεν πρόκειται απλώς για ένα οικονομικό αλλά και για ένα πολιτικό πρότζεκτ. Αφετέρου, και γι΄ αυτό οι κυβερνήσεις όπως η γερμανική είναι σθεναρά εναντίον της εξόδου, θα καταστούσε ανέφικτη την αποπληρωμή των ελληνικών δανείων σε ευρώ. Η επιστροφή στο παλιό νόμισμα, τη δραχμή, θα συνοδευόταν από μια ριζική υποτίμηση, πιθανότατα της τάξης του 40 ή 50 %. Αυτό σημαίνει ότι εν μια νυκτί τα χρέος της Ελλάδας θα διπλασιαζόταν".\nΑναπόφευκτη η αναδιάρθρωση\nΟ φιλελεύθερος πολιτικός εκτιμά ότι η αναδιάρθρωση του ελληνικού χρέους είναι αναπόφευκτη:\n"Η αναδιάρθρωση, δηλαδή, ένα κούρεμα του χρέους είναι κατά την άποψή μου αναπόφευκτη και θα έρθει. Θεωρώ λάθος να λέγεται συνεχώς ότι αυτό δεν θα γίνει και να αποκλείεται κατηγορηματικά. Όταν κάτι θεωρείται αναγκαίο, και πολλοί οικονομολόγοι συμφωνούν ότι δε γίνεται διαφορετικά, τότε είναι προτιμότερο να γίνει γρήγορα. Όσο αναβάλλεται, τόσο μεγαλύτερο θα είναι το κόστος επιβάρυνσης που συνεπάγεται αυτό το βήμα".\n"Παράλογο αλλά και αφελές να πιστεύει κανείς ότι κάτι τέτοιο μπορεί να μείνει κρυφό"\n«Δεν έχουν νόημα οι μυστικές συναντήσεις»\nΤην άποψη αυτή συμμερίζεται και ο εκπρόσωπος του γερμανικού Σοσιαλδημοκρατικού Κόμματος για δημοσιονομικά θέματα Κάρστεν Σνάιντερ. Ο ίδιος επέκρινε τη μυστική συνάντηση της Παρασκευής τονίζοντας ότι δεν έχει νόημα να γίνονται συζητήσεις σε μικρό κύκλο, εκτός και εάν αποφασίζεται η λήψη έκτακτων μέτρων:\n"Δεν υπάρχει λόγος να γίνονται μυστικές συναντήσεις σε μικρό κύκλο δεδομένου ότι στην εποχή μας δεν μπορείς να κρατήσεις τίποτε κρυφό. Νομίζω ότι είναι παράλογο αλλά και αφελές να πιστεύει κανείς ότι κάτι τέτοιο μπορεί να μείνει κρυφό. Με τον τρόπο αυτό καλλιεργείται μια φημολογία η οποία φέρνει ανασφάλεια στους πολίτες, αλλά και στους ίδιους τους πολιτικούς και φυσικά στις χρηματαγορές".\nΟ Γιώργος "επιχειρεί" οριστική διευθέτηση του χρέους;\n8:21 μ.μ. - Απόψεις, Ελλάδα Πολιτική, Ροή, Feature - 4 σχόλια\nΈχει δικαίωμα ο Παπανδρέου να προχωρήσει αυτή την οικονομική πολιτική, αλλά και να υπογράψει ένα νέο μνημόνιο;\nΕάν δεν τεθεί το θέμα στον Ελληνικό λαό, ποιά θα είναι ακριβώς η πολιτική θέση του σημερινού πρωθυπουργού και πόσο θα απέχει από την δημοκρατία ή την πολιτική δικτατορία;\nΗ εβδομάδα που ξεκινάει αύριο, λίγη σχέση θα έχει με εκείνη που αφήσαμε πίσω μας, πριν το Σαββατοκύριακο της… μεγάλης παρεξήγησης. Ο Γιώργος Παπανδρέου και το Μέγαρο Μαξίμου άλλαξαν την ατζέντα της πολιτικής επικαιρότητας, με ό, τι συνεπάγεται αυτό για τις κινήσεις και τη στρατηγική των υπολοίπων κομμάτων, όπως για παράδειγμα της Νέας Δημοκρατίας και του Αντώνη Σαμαρά, που ποντάρουν στο «Ζάππειο 2», για να πείσουν τους πολίτες για την ορθότητα των δικών τους οικονομικών προτάσεων.\nΗ συζήτηση που επιχειρεί να ανοίξει το Μέγαρο Μαξίμου, συνεπικουρούμενο από την ειδησεογραφία των διεθνών ΜΜΕ, έχει προωθητικά χαρακτηριστικά: Το αίτημα της Ελλάδας για οριστική επίλυση του προβλήματος χρέους, συνεπάγεται, στην ευκταία εκδοχή του, επιμήκυνση του χρόνου αποπληρωμής του συνολικού δανείου, με ταυτόχρονη μείωση του επιτοκίου δανεισμού.\nΤο «αντίδωρο» ωστόσο που προφανώς θα ζητήσουν οι δανειστές μας, θα είναι η χρονική επέκταση της εποπτείας και του ελέγχου επί των δημοσιονομικών μεγεθών της Ελλάδας. Δηλαδή, ένα νέο Μνημόνιο, που χρονικά θα έχει την ίδια διάρκεια με την επιμήκυνση της αποπληρωμής του χρέους.\nΤο ερώτημα λοιπόν είναι ευνόητο: Μπορεί να αποφασίσει μόνη της η Κυβέρνηση, για μια διαρκή δέσμευση της χώρας; Μήπως τον λόγο θα πρέπει να έχει ο λαός; Και αν τα πράγματα οδηγηθούν εκεί, ποιος θα είναι ο άλλος δρόμος, επί του οποίου θα κληθούν να αποφασίσουν στις κάλπες οι Έλληνες πολίτες; Θα τον δείξει ο Αντώνης Σαμαράς στο «Ζάππειο 2»;\nΤα νέα δεδομένα, προϊδεάζουν για νέες αφηγήσεις. Του μέλλοντος της χώρας, που προφανώς ξεκινάει από το παρόν της…\n5:40 μ.μ. - Απόψεις, Ελλάδα Πολιτική, Ροή, Χάρρυ Κλυνν, Feature - 3 σχόλια\n«Στην σημερινή έκδοση της εφημερίδας «ΠΡΩΤΟ ΘΕΜΑ», ο αρθρογράφος του συγκεκριμένου άρθρου στο SPIEGEL, κ. Κρίστιαν Ράιερμαν, επαναλαμβάνει ρητά και κατηγορηματικά ότι «Είδα την απάντηση του Σόϊμπλε με τα μάτια μου» και επιπλέον σημειώνει «η δική σας κυβέρνηση έστειλε το ερώτημα για τη δραχμή».\nΣτο στόμα σας έβγαλε ρίζες το ψέμα και η πολιτική απάτη…\n5:30 μ.μ. - Απόψεις, ΜΜΕ, Οικονομία Ελλάδα, Οικονομία Ευρώπη, Ροή - 0 σχόλια\n«Στα μέσα της εβδομάδας κανονίστηκε η συνάντηση στο Λουξεμβούργο. Ο λόγος ήταν ότι αρκετοί άνθρωποι στις Βρυξέλες ήξεραν και φοβούνταν ότι η ελληνική κυβέρνηση σκεφτόταν την πιθανότητα να φύγει από την ευρωζώνη. Ήταν μια συνάντηση "συναγερμού" που επιβεβαιώθηκε από πηγές των Βρυξελλών και ανεπίσημα από τον γερμανό κυβερνητικό εκπρόσωπο. Αυτή η μυστική συνάντηση έλαβε χώρα στο Chateau de Vianden του Λουξεμβούργου»,\nδήλωσε στην εφημερίδα «Πρώτο Θέμα» ο Ράιερμαν.\nΟ ίδιος υποστηρίζει ότι η ελληνική κυβέρνηση φοβάται να παραμείνει στην ευρωζώνη.\n«Υπάρχει ένα έγγραφο από το γερμανικό υπουργείο Οικονομικών που συντάχθηκε από τον υπουργό Σόιμπλε, το οποίο αναφέρεται στην περίπτωση εξόδου της Ελλάδας από τη ζώνη του ευρώ. Αυτό το χαρτί το ζήτησε η ίδια η ελληνική κυβέρνηση και ετοιμάστηκε για τον υπουργό Οικονομικών της Γερμανίας. Ο κ. Σόιμπλε το έχει στο χαρτοφύλακά του», συνεχίζει ο δημοσιογράφος.\n5:15 μ.μ. - Ελλάδα Πολιτική, Ροή - 0 σχόλια\nΧαρακτηριστικά, στη συνέντευξή του στο ΒΗΜagazino τονίζει:\n«Ο Παπανδρέου προσπαθεί να εξισορροπήσει πολλαπλά ακροατήρια. Οι αγορές και οι ψηφοφόροι στις άλλες ευρωπαϊκές χώρες θέλουν να δουν αίμα και απτά αποδεικτικά στοιχεία της θυσίας του ελληνικού λαού. Δεν θα ήθελα καθόλου να βρίσκομαι στη θέση του».\nΕπαναλαμβάνει ότι τάσσεται υπέρ της αναδιάρθρωσης του χρέους, σημειώνοντας όμως ότι πάντοτε οι πιστωτές προτιμούν την επιμήκυνση από το «κούρεμα», γιατί φοβούνται το ...\nμέγεθος της πληγής. Εξηγεί ότι γι' αυτό το λόγο, οι χώρες προσπαθούν να αναβάλουν την ανάγκη για το «κούρεμα», με την ελπίδα ότι καλό θα συμβεί.\n4:57 μ.μ. - Απόψεις, Εθνικά, Ελλάδα Πολιτική, Ροή - 0 σχόλια\nΚυκλώματα τοκογλυφίας οδηγούν σε αυτοκτονίες\n4:56 μ.μ. - Άρθρα2, Κοινωνία, Οικονομία Ελλάδα, Ροή - 1 σχόλια\nΠρος αυτή την κατεύθυνση άλλωστε έχει στραφεί το ενδιαφέρον της Εισαγγελίας Ηρακλείου, όπου ο προϊστάμενός της Νίκος Μαρκάκης πραγματοποιεί έρευνα προκειμένου να διαπιστώσει αν όντως τοκογλύφοι λυμαίνονται την αγορά.\nΚυκλώματα τοκογλυφίας αποτελούν, όπως όλα δείχνουν, το «γενεσιουργό αίτιο» της τραγικής εικόνας που παρουσιάζει τους τελευταίους μήνες ο επιχειρηματικός κόσμος της Κρήτης. Το γεγονός ότι εδώ και δύο χρόνια περισσότεροι από 20 άνθρωποι, στην πλειονότητά τους επιχειρηματίες, αυτοκτόνησαν στην Κρήτη συνδέεται πλέον ευθέως με τη δράση τοκογλύφων στη Μεγαλόνησο.\nΠρος αυτή την κατεύθυνση άλλωστε έχει στραφεί το ενδιαφέρον της Εισαγγελίας Ηρακλείου, όπου ο προϊστάμενός της Νίκος Μαρκάκης πραγματοποιεί έρευνα προκειμένου να διαπιστώσει αν όντως τοκογλύφοι λυμαίνονται την αγορά. Το σίγουρο είναι ότι οι αυτοκτονίες -κυρίως στο Ηράκλειο- έχουν πάρει διαστάσεις μάστιγας. Μόνο μέσα στην τελευταία εβδομάδα τρεις επιχειρηματίες αποφάσισαν να βάλουν τέλος στη ζωή τους.\nΧαρακτηριστική περίπτωση είναι η αυτοκτονία του εμπόρου ιατρικών ειδών Ιωάννη Κακούτη τον Μάρτιο του 2009. Βρέθηκε απαγχονισμένος στο υπόγειο του σπιτιού του στο Ηράκλειο, χωρίς η οικογένειά του να ξέρει την αιτία που τον οδήγησε στην τραγική απόφαση να θέσει τέρμα στη ζωή του. Η Καλλιόπη Κακούτη, χήρα του αδικοχαμένου Ιωάννη Κακούτη, κατόρθωσε να συλλέξει πληροφορίες και στοιχεία, τα οποία την οδήγησαν στο συμπέρασμα ότι ο σύζυγός της τα τελευταία 2-3 χρόνια της ζωής του είχε πέσει θύμα εκμετάλλευσης οργανωμένου τοκογλυφικού κυκλώματος, το οποίο δρούσε με την ανοχή, αν όχι με τη σύμπραξη και την καθοδήγηση, τραπεζικών στελεχών και υπαλλήλων. Οπως υποστηρίζει μάλιστα στη μήνυση που κατέθεσε ενώπιον του εισαγγελέα Πλημμελειοδικών Ηρακλείου, την οποία και στρέφει κατά οχτώ κατοίκων της πόλης -γιατρών, επιχειρηματιών και τραπεζικών-, τα τελευταία τρία χρόνια τα άτομα αυτά εμφανίζονται να έχουν ανταλλάξει επιταγές εκατομμυρίων ευρώ με τον αυτόχειρα, χωρίς να διατηρούν ουδεμία εμπορική σχέση μαζί του! Κλασική περίπτωση τοκογλυφίας δηλαδή.\n«Εχω σοβαρές ενδείξεις, αν όχι αποδείξεις, για την εμπλοκή και εκμετάλλευση του συζύγου μου από οργανωμένο κύκλωμα τοκογλυφίας, το οποίο τον οδήγησε στην αυτοκτονία», δηλώνει στο «Εθνος της Κυριακής» η Καλλιόπη Κακούτη, που αναμένει από μέρα σε μέρα κλήση από την αρμόδια αντεισαγγελέα, στα χέρια της οποίας βρίσκεται η 140σέλιδη μήνυση ήδη από τις 24 Μαρτίου 2011, προκειμένου να καταθέσει και ενώπιον του ανακριτή όλα όσα γνωρίζει για την υπόθεση και να πέσει άπλετο φως στην ιστορία αυτή.\nΑνάλογες μηνύσεις έχουν υποβληθεί και από οικογένειες άλλων αυτόχειρων επιχειρηματιών, ενώ προς την ίδια κατεύθυνση κινείται η έρευνα και για την αυτοκτονία του 40χρονου Γιάννη Μεστροπιάν την περασμένη εβδομάδα.\nΓνωστός στην κοινωνία της Κρήτης για το καλό του όνομα, ο επιχειρηματίας Ιωάννης Κακούτης ζούσε ευτυχισμένος με τη σύζυγο και τον 16χρονο γιο του στο σπίτι τους στο Ηράκλειο. Διατηρούσε επιχείρηση πώλησης ιατρικών ειδών, την οποία είχε ιδρύσει ο πατέρας του. Η επιχείρηση ήταν ιδιαίτερα επικερδής και ο Κακούτης φρόντιζε να αντεπεξέρχεται στις υποχρεώσεις του.\nΟταν όμως αποφάσισε να ανοιχτεί σε νοσοκομειακά ιδρύματα των Αθηνών, οι υποχρεώσεις αυξήθηκαν. Οι συνεχείς καθυστερήσεις, σε συνδυασμό με την οικονομική κρίση που «χτύπησε» την αγορά, είχε ως αποτέλεσμα να αρχίσουν τα σύννεφα στην καριέρα του επιχειρηματία...\nΣαντζάκ: Το ηφαίστειο του νεο-οθωμανισμού στα Βαλκάνια\n4:55 μ.μ. - Απόψεις, Βαλκάνια, Ισλάμ, Ροή - 0 σχόλια\nΠρόκειται για μία τουρκική γεωπολιτική προσέγγιση η οποία βασίζεται στο οθωμανικό παρελθόν της Άγκυρας με σκοπό την εξάπλωση της τουρκικής επιρροής και κατ’επέκταση την εγκαθίδρυση της τουρκικής ηγεμονίας στα πρώην οθωμανικά εδάφη( Βαλκάνια, Μέση Ανατολή, Καύκασος). Χαρακτηριστικό της νέο-οθωμανικής στρατηγικής της Άγκυρας σε σύγκριση με την αντίστοιχη κεμαλική είναι ότι εκτός από την στρατιωτική ισχύ, η οποία βέβαια εξακολουθεί να παραμένει βασικός πυλώνας της πολιτικής της Τουρκίας, επιδίδεται και στην προβολής «μαλακής ισχύος» σε τομείς όπως ο πολιτισμός, η οικονομία και η θρησκεία ώστε να δημιουργήσει μία σφαίρα επιρροής στην ευρύτερη περιφέρειά της. Σε αυτή την προσπάθειά της όσον αφορά τα Βαλκάνια η Τουρκία βρίσκει στήριγμα στις μουσουλμανικές μειονότητες της περιοχής και ειδικότερα, όπως επισημαίνει και ο Νταβούτογλου στο βιβλίο στου «Στρατηγικό Βάθος», στους Βόσνιους μουσουλμάνους και τους Αλβανούς.\nΑν και η εμφάνιση του νέο-οθωμανισμού θεωρείται ταυτόσημη με την άνοδο του AKP στην εξουσία στην αυγή του 21ου αιώνα, οι ρίζες του ωστόσο μπορούν να ανιχνευτούν στην κεμαλική Τουρκία ήδη από τη δεκαετία του ΄60. Παρά το γεγονός ότι ο Κεμάλ και οι επίγονοί του προσπάθησαν να αποκόψουν την κοσμική Τουρκία από το ισλαμικό και οθωμανικό της παρελθόν, το χαρτί του Ισλάμ χρησιμοποιήθηκε από το πολιτικοστρατιωτικό κατεστημένο της Άγκυρας στη μεταπολεμική περίοδο, αφενός ως αντίβαρο στην ανερχόμενη επιρροή της τουρκικής αριστεράς στα λαϊκά στρώματα της χώρας καθώς και ως παράγοντας αποτροπής της εθνεγερσίας των Κούρδων και ως προσπάθεια αφομοίωσής τους μέσω της κοινής θρησκείας. Η όσμωση ανάμεσα στον κεμαλισμό και το τουρκικό Ισλάμ έγινε ακόμη πιο έντονη τη δεκαετία του ’80 στην διάρκεια της πρωθυπουργίας τους Οζάλ.\nΑπό τις αρχές της δεκαετίας του ’90, μετά το τέλος του Ψυχρού Πολέμου και την αποσύνθεση της πρώην Γιουγκοσλαβίας λόγω των εθνοτικών συγκρούσεων, η Άγκυρα βρήκε «παράθυρο ευκαιρίας» για επέκταση στα Βαλκάνια μέσω των μουσουλμανικών πληθυσμών της περιοχής όπως οι Βόσνιοι μουσουλμάνοι της Βοσνίας-Ερζεγοβίνης και οι Αλβανοί του Κοσσυφοπεδίου. Την εποχή γινόταν έντονα λόγος για την προσπάθεια δημιουργίας ενός «ισλαμικού τόξου» στα Βαλκάνια, εκτεινόμενο από την ελληνική Θράκη και τη νότιο Βουλγαρία μέχρι το Μπίχατς της Βοσνίας, προς όφελος της Άγκυρας το οποίο όπως σωστά επισήμανε τότε ο πολιτικός επιστήμων Κωνσταντίνος Χολέβας ήταν στην πραγματικότητα «τουρκικό τόξο» καθώς πρόκειται για πληθυσμούς που είχαν εξισλαμιστεί στη διάρκεια της Οθωμανικής κυριαρχίας και οι οποίοι ακόμη και μετά τους Βαλκανικούς Πολέμους δεν έπαψαν να είναι φίλα προσκείμενη στον τουρκικό παράγοντα.\nΕδώ αξίζει να σημειωθεί πως οι Βαλκάνιοι μουσουλμάνοι όχι μόνο αποτελούσαν μεγάλο μέρος της Οθωμανικής ελίτ κατά το παρελθόν, αλλά ακόμη και στην κεμαλική Τουρκία σημαντικό ποσοστό του πολιτικοστρατιωτικού κατεστημένου της χώρας (πχ. Κενάν Εβρέν ο οποίος κατάγεται από το Σαντζάκ) έλκει την καταγωγή από τους μουσουλμανικούς πληθυσμούς των Βαλκανίων που εγκαταστάθηκαν στην Τουρκία από τις αρχές του προηγούμενου αιώνα.\nΗ περιοχή του Σαντζάκ, η οποία μετά την ανεξαρτητοποίηση του Μαυροβουνίου, είναι διαμοιρασμένη ανάμεσα στη νοτιοδυτική Σερβία και το ανατολικό Μαυροβούνιο και κατοικείται στην πλειοψηφία της από Σλάβους μουσουλμάνους βρίσκεται σε μία εξαιρετικά στρατηγική θέση ανάμεσα στην Βοσνία, το Κοσσυφοπεδίο και το Μαυροβούνιο και συνεπώς αποτελεί σημείο κλειδί του τουρκομουσουλμανικού τόξου. Παρά το γεγονός ότι στη δεκαετία του ’90 δεν συμμετείχε στις συγκρούσεις στην πρώην Γιουγκοσλαβία το τελευταίο διάστημα έχει έρθει σταδιακά στο προσκήνιο των εξελίξεων στα Βαλκάνια λόγω της αυξανόμενης ριζοσπαστικοποίησης του μουσουλμανικού πληθυσμού της περιοχής ο οποίος απαιτεί ανοικτά την αυτονόμηση του από το Βελιγράδι. Κατά τον μεσαίωνα η περιοχή αυτή υπήρξε πυρήνας της ηγεμονίας της Ράσκας η οποία στους ύστερους μεσαιωνικούς χρόνους αποτέλεσε την κοιτίδα του πρώτου Σερβικού κράτους. Στην διάρκεια της Τουρκοκρατίας η περιοχή του Σαντζάκ, κέντρο της οποίας είναι η πόλη του Νόβι Παζάρ, υπαγόταν διοικητικά στο Βιλαέτι της Βοσνίας-Ερζεγοβίνης. Μέχρι το 1878 ήταν τμήμα της Βοσνίας και όταν αυτή κατελήφθη από τους Αυστριακούς το Σαντζάκ παρέμεινε υπό Οθωμανική κυριαρχία μέχρι τους Βαλκανικούς Πολέμους όταν και ενσωματώθηκε στη Σερβία.\nΗ εμφάνιση των Βόσνιων μουσουλμάνων (ή Βοσνιάκων) και εν γένει των Σλάβων μουσουλμάνων ανάγεται στους πρώτους αιώνες της Οθωμανικής κυριαρχίας στην περιοχή και στους εξισλαμισμούς που ακολούθησαν, οι οποίοι ήταν εκτεταμένοι ειδικά στη Βοσνία, ο πληθυσμός της οποίας αποτελούμενος από Ορθόδοξους Σέρβους, Καθολικούς Κροάτες καθώς και Βογόμιλους ασπάστηκε με σημαντικό βαθμό το Ισλάμ, ακούσια ή εκούσια, αποτελώντας στυλοβάτη της οθωμανικής εξουσίας στην περιοχή. Ως μουσουλμάνοι οι Βοσνιάκοι ανήκαν στο ισλαμικό μιλέτι και για αυτό το λόγο ταυτίστηκαν με τους Οθωμανούς καταλαμβάνοντας μάλιστα σημαντικά αξιώματα, όπως ο Μεχμέτ Σόκολι ο οποίος υπήρξε Μεγάλος Βεζύρης της Υψηλής Πύλης το 16ο αιώνα. Το γεγονός αυτό παρά το ότι παρέμεναν σλαβόφωνοι έκανε τους Σέρβους και τους Κροάτες να τους αποκαλούν «Τούρκους» καθώς η ισλαμική θρησκεία υπήρξε ο κύριος συνεκτικός ιστός της Οθωμανικής Αυτοκρατορίας.\nΣτη διάρκεια της μεταπολεμικής Γιουγκοσλαβίας όταν και αναγνωρίστηκαν ως συστατική εθνότητα του κράτους και η Βοσνία-Ερζεγοβίνη ως μία από τις ομόσπονδες δημοκρατίες η επίσημη ονομασία της εθνότητας ήταν «Μουσουλμάνοι» όρος ο οποίος είχε εθνοτικό περιεχόμενο και περιελάμβανε όλους τους σλαβόφωνους μουσουλμανικούς πληθυσμούς της Γιουγκοσλαβίας. Οι μουσουλμάνοι κάτοικοι του Σαντζάκ σήμερα ταυτίζονται εθνικά με τους Βόσνιους μουσουλμάνους αυτοπροσδιοριζόμενοι ως Βοσνιάκοι.\nΑν και στη διάρκεια των συγκρούσεων στην πρώην Γιουγκοσλαβία τη δεκαετία του ’90, οι μουσουλμάνοι του Σαντζάκ έμειναν αμέτοχοι, οι σχέσεις τους με την Τουρκία εκείνη την εποχή αναθερμάνθηκαν όπως και το ενδιαφέρον της Άγκυρας. Πολιτικοί εκπρόσωποι των μουσουλμάνων της Σερβίας εκείνη την περίοδο όπως ο Σουλεϊμάν Ουγκλιάνιν προσπάθησαν να διευκολύνουν την τουρκική παρουσία στην περιοχή εκφράζοντας την επιθυμία συνεργασίας με την Τουρκία και υποστηρίζοντας την εισαγωγή της τουρκικής γλώσσας στην εκπαίδευση. Την τελευταία δεκαετία, μετά τη φιλοδυτική στροφή του Βελιγραδίου και την άνοδο των ισλαμιστών του Ερντογάν στην εξουσία η τουρκική οικονομική και πολιτιστική διείσδυση στην περιοχή αυξήθηκε μέσω της εγκατάστασης τουρκικών επιχειρήσεων αλλά και μορφωτικών και εκπαιδευτικών ιδρυμάτων. Οι εξελίξεις αυτές ίσως να μην είναι άσχετες με τη ριζοσπαστικοποίηση των μουσουλμάνων του Σαντζάκ και της όξυνσης των σχέσεών τους με το Βελιγράδι κατά τον τελευταίο ένα χρόνο λόγω της έντασης που σημειώνεται κατά καιρούς ανάμεσα στους μουσουλμάνους κατοίκους και τις αρχές.\nΠαρά το γεγονός ότι μετά το 2000 μουσουλμάνοι του Σαντζάκ έχουν εκλεγεί στο Σερβικό κοινοβούλιο ενώ οι ηγέτες τους όπως ο Ρασίμ Λάιτς έχουν διατελέσει ακόμη και υπουργοί στη σερβική κυβέρνηση, στις τελευταίες εκλογές για τοπικό Βοσνιακό Εθνικό Συμβούλιο επεκράτησε η παράταξη του μουφτή Μουαμέρ Ζούκορλιτς η οποία προβάλει το αίτημα για αυτονόμηση της περιοχής εντός της Σερβίας στα πρότυπα των αυτόνομων περιοχών των κρατών της Δυτικής Ευρώπης (πχ. Ισπανίας), ενώ το ίδιο υποστηρίζει και για το τμήμα του Σαντζάκ που βρίσκεται στο Μαυροβούνιο. Στην προσπάθειά του να διεθνοποιήσει το ζήτημα ο Ζούκορλιτς έχει απευθύνει αίτημα στην Ε.Ε και στην ύπατη εκπρόσωπο για την Εξωτερική Πολιτική και Πολιτική Ασφαλείας ώστε η τελευταία να στείλει παρατηρητές στην περιοχή για να διαπιστώσει την παραβίαση των δικαιωμάτων του μουσουλμανικού πληθυσμού.\nΑξίζει να σημειωθεί ότι στη διάρκεια των τελευταίων μηνών έχουν σημειωθεί αρκετά επεισόδια ανάμεσα σε μουσουλμάνους κατοίκους και την αστυνομία ενώ χαρακτηριστικό είναι το γεγονός ότι μετά την νίκη της Τουρκίας επί της Σερβίας στον ημιτελικό του πρόσφατου Παγκοσμίου Πρωταθλήματος Μπάσκετ στην Κωνσταντινούπολη πολλοί νέοι στο Νόβι Παζάρ βγήκαν στους δρόμους να πανηγυρίσουν κρατώντας και ανεμίζοντας τουρκικές σημαίες.\nΟι τελευταίες εξελίξεις στο Σαντζάκ δείχνουν μία προσπάθεια «κοσσοβοποίησης» της περιοχής η οποία αφενός έχει να κάνει με την γεωπολιτική εξασθένιση της Σερβίας και τον κίνδυνο περαιτέρω συρρίκνωσης της, μετά και την ανεξαρτητοποίηση του Μαυροβουνίου και την απόσχιση του Κοσσυφοπεδίου, και αφετέρου δεν είναι άσχετη με το ανανεωμένο ενδιαφέρον της νέο-οθωμανικής Τουρκίας των Ερντογάν-Νταβούτογλου για τα Βαλκάνια μέσω των τουρκικών και λοιπών μουσουλμανικών μειονοτήτων τις οποίες η Άγκυρα αντιμετωπίζει ως «στρατηγικές μειονότητες», όπως πράττει άλλωστε και στην περίπτωση της μουσουλμανικής μειονότητας στην Θράκη.\nΦυσικά εάν η κατάσταση είναι σίγουρα σοβαρή στην συγκεκριμένη περίπτωση μιας περιοχής που βρίσκεται αρκετές εκατοντάδες χιλιόμετρα μακριά από τα τουρκικά σύνορα στην καρδιά των Βαλκανίων, τότε αυτό σίγουρα ισχύει πολύ περισσότερο στην περίπτωση της Ελληνικής Θράκης η οποία βρίσκεται μια ανάσα από την Τουρκία και όπου η Άγκυρα εφαρμόζει χρόνια τώρα παρόμοιες υπονομευτικές πρακτικές μέσω του προξενείου της Κομοτηνής και των διαφόρων τουρκοφρόνων που δραστηριοποιούνται στην περιοχή.\n* Διεθνολόγος, στρατηγικός αναλυτής, συνεργάτης ΕΛ.Κ.Ε.Δ.Α.\n4:37 μ.μ. - Άρθρα, Βιλιάρδος, Οικονομία Ελλάδα, Οικονομία Κόσμος, Ροή - 0 σχόλια\nΤα «όπλα» επέλασης των αγορών, με στόχο την υποταγή των πολιτών στις τρείς βασικές απαιτήσεις τους: ιδιωτικοποιήσεις, κρατική απορρύθμιση και μείωση των κοινωνικών δαπανών\nΌπως έχουμε επανειλημμένα αναφέρει στο παρελθόν, μία από τις υφιστάμενες λύσεις για τα τεράστια προβλήματα της χώρας μας, είναι ο μακροπρόθεσμος διακανονισμός του δημοσίου χρέους μας – με τη συμφωνία των δανειστών μας (εθελούσια αναδιάρθρωση).\nΕάν δηλαδή κατόρθωνε η (όποια) κυβέρνηση μας να πείσει τους δανειστές μας να αποδεχθούν την αποπληρωμή των χρεών μας («ανταλλαγή» των ομολόγων, τα οποία ευρίσκονται στην κυκλοφορία με καινούργια, ενδεχομένως εγγυημένα), σε 40 ισόποσες ετήσιες δόσεις, με επιτόκιο ανάλογο με το εκάστοτε βασικό της ΕΚΤ (1,25% σήμερα), δεν θα υπήρχε κανένας λόγος εφαρμογής του καταστροφικού προγράμματος του ΔΝΤ.\nΧωρίς καμία αμφιβολία, το «πρόγραμμα» του ΔΝΤ μας οδηγεί σε μία χρεοκοπία άνευ προηγουμένου, μέσα από την ύφεση και την ανεργία – αφού αυξάνουν τις δημόσιες δαπάνες (κάθε 1% ανεργία κοστίζει περί τα 400 εκ. €) και μειώνουν τα δημόσια έσοδα (η πτώση του ΑΕΠ κατά 10 δις €, λόγω ύφεσης 4,5% κοστίζει έσοδα άνω των 2,2 δις € – τα οποία καλούμαστε να αναπληρώσουμε με νέους φόρους, οι οποίοι επιδεινώνουν ξανά την ύφεση και σηματοδοτούν έναν ανατροφοδοτούμενο «κύκλο του διαβόλου»).\nΠεραιτέρω, κάποιες «εναλλακτικές λύσεις» είναι η μονομερής άρνηση πληρωμής του χρέους (απεχθές), η εθελούσια ή μονομερής διαγραφή μέρους του χρέους (haircut), καθώς επίσης η στάση πληρωμών (χρεοκοπία). Κατά την υποκειμενική μας άποψη, καμία από αυτές τις «λύσεις» δεν συμφέρει την Ελλάδα, αλλά ούτε και τους πιστωτές της – ίσως μόνο εκείνους τους κερδοσκόπους, οι οποίοι στοιχηματίζουν «ασύστολα» στο καπιταλιστικό καζίνο (άρθρο μας).\nΣε περίπτωση διαγραφής χρεών, οι ζημίες για τις ελληνικές τράπεζες, για τα ασφαλιστικά ταμεία μας και για τους ιδιώτες (κατέχουν πλέον το 30% του χρέους – ήτοι περί τα 100 δις € εσωτερικός δανεισμός), θα ήταν τεράστιες. Εκτός αυτού, η μείωση της αξίας των ακινήτων μας σε περίπτωση χρεοκοπίας κλπ (ακολουθούν συνήθως τους μισθούς), ύψους περίπου 30%, θα μας κοστίσει γύρω στα 200 δις € (όπως η πτώση των τιμών των μετοχών έχει κοστίσει κεφαλαιοποίηση στο χρηματιστήριο άνω των 150 δις €), ενώ θα δημιουργηθούν επί πλέον επισφάλειες στις τράπεζες. Τέλος, η χώρα μας (όχι μόνο το δημόσιο) δεν θα είχε πλέον πρόσβαση σε πηγές διεθνούς χρηματοδότησης τουλάχιστον για τα επόμενα δέκα χρόνια.\nΑντίθετα, ο μακροπρόθεσμος διακανονισμός είναι προς όφελος όλων, αφού οι απαιτήσεις των πιστωτών παραμένουν ως έχουν και δεν υπάρχει λόγος εμφάνισης ζημιών στους Ισολογισμούς τους – ενώ η χώρα μας δεν αποκόπτεται «άπαξ και δια παντός» από τις αγορές. Όσο για το επιτόκιο, εάν σκεφθεί κανείς ότι οι τράπεζες δανείζονται από την ΕΚΤ με 1,25% (δανείζουν το κράτος με 5,2%), θα καταλάβει ότι δεν αποτελεί μία παράλογη απαίτηση.\nΈνας τέτοιος διακανονισμός όμως θα δημιουργούσε προβλήματα στην αγορά των CDS, επειδή δεν είναι νομικά καθορισμένες οι απαιτήσεις των κατόχων τους (ειδικά των «ακάλυπτων»), σε περίπτωση συμφωνίας του δανειστή με τον οφειλέτη – πόσο μάλλον αφού είναι εύλογη η θέση των ιδιοκτητών των CDS, σύμφωνα με την οποία δικαιούνται να αποζημιωθούν, τόσο σε περίπτωση χρεοκοπίας (στάσης πληρωμών), όσο και εάν υπάρξει η οποιαδήποτε συμφωνία διακανονισμού, η οποία ουσιαστικά είναι μίας μορφής «χρεοκοπία».\nΑνεξάρτητα τώρα από αυτά, θεωρούμε σκόπιμη την παρακάτω «επιγραμματική» αναφορά μας αφενός μεν στα CDS, αφετέρου στα Spreads, έτσι ώστε να έχουμε μία ολοκληρωμένη εικόνα των συγκεκριμένων όπλων μαζικής καταστροφής.\nΤΑ CDS ΚΑΙ ΤΑ SPREADS\nΤα προϊόντα που συνέβαλλαν στην επιτυχία των CDO’s, των χρηματοπιστωτικών προϊόντων δηλαδή που είχαν «συσκευάσει» πολλές μαζί δανειακές συμβάσεις διαφορετικού ρίσκου, είναι οι ασφάλειες έναντι πιστωτικών απωλειών – τα Credit Default Swaps ή CDS.\nΗ επενδυτική τράπεζα, η οποία το 1997 «εφεύρε» τα προϊόντα αυτά, ήταν η JP Morgan. Ειδικότερα, δόθηκε για πρώτη φορά η δυνατότητα σε μία τράπεζα, η οποία δάνειζε έναν πελάτη της, να εξασφαλιστεί απέναντι σε μελλοντικούς κινδύνους – ασφαλίζοντας την πίστωση προς τον πελάτη της έναντι ενός ποσού, το οποίο βασιζόταν στην ονομαστική αξία των πιστώσεων που παρείχε (κεφάλαιο).\nΌταν τώρα ο δανειστής έχει πληρώσει για τα ασφάλιστρα κινδύνου 1.000 μονάδες βάσης (10% του κεφαλαίου), τότε είναι ουσιαστικά υποχρεωμένος να τα χρεώσει στον οφειλέτη – επί πλέον του επιτοκίου που θα ήθελε να κερδίσει. Θεωρώντας αυτό το επιτόκιο ίσο με το 3%, όσον αφορά τα ομόλογα της Ευρωζώνης, με αυτό δηλαδή που «χρεώνεται» το γερμανικό ομόλογο, τότε ο δανειστής θα πρέπει να χρεώσει τον οφειλέτη με ένα επιτόκιο που υπερβαίνει το 13%.\nΑπό την άλλη πλευρά τα Spreads είναι μία ονομασία, η οποία στα ομόλογα δεν αναφέρεται στην απόλυτη κερδοφορία τους, αλλά στον επί πλέον τοκισμό τους – σε σχέση με το επιτόκιο ενός άλλου ομολόγου ιδίας διαρκείας, το οποίο θεωρείται «μηδενικού ρίσκου» (στην περίπτωση της Ευρωζώνης το ομόλογο του γερμανικού δημοσίου, με επιτόκιο περί το 3%). Όταν λοιπόν τα Spreads των δεκαετών ομολόγων καταγράφουν την τιμή των 1.240 μονάδων βάσης (12,40%), τότε το επιτόκιο, με το οποίο θα μπορούσε να δανεισθεί το Ελληνικό δημόσιο, θα ήταν περί το 15,40%.\nΠεραιτέρω, εάν ο οφειλέτης (κράτος κλπ) δεν μπορέσει να επιστρέψει το δάνειο του, εάν χρεοκοπήσει δηλαδή, τότε ο δανειστής πληρώνεται από τον ασφαλιστή. Κατ’ επέκταση, τα ασφαλισμένα με CDS δάνεια (ομόλογα, CDO’s) που παρέχουν ή αγοράζουν οι τράπεζες, δεν εγγράφονται σαν τέτοια στα βιβλία τους – οπότε συνήθως δεν απαιτείται η διατήρηση του ελάχιστου αποθεματικού (fractional reserve) στις κεντρικές τράπεζες.\nΟφείλουμε να προσθέσουμε εδώ το τεράστιο ρίσκο των ασφαλιστικών εταιρειών, στην περίπτωση της χρεοκοπίας ενός κράτους. Για παράδειγμα, εάν μία χώρα ασφαλισμένη με CDS ύψους 1.000 μονάδων βάσης (10%) χρεοκοπήσει τον πρώτο χρόνο της ασφάλισης της, τότε η ασφαλιστική εταιρεία είναι υποχρεωμένη να πληρώσει το δεκαπλάσιο των ασφαλίστρων που έχει εισπράξει.\nΣυνεχίζοντας, η JP Morgan είχε την ιδέα να συνδέσει τις δύο χωριστές λειτουργίες, τα ασφαλιστήρια δηλαδή (CDS), καθώς επίσης τις «τιτλοποιήσεις» δανείων (CDO’s), σε μία – δημιουργώντας εξ αυτών ένα καινούργιο σύνθετο (δομημένο) προϊόν: το BISTRO (Broad Index Secured Trust Offering).\nΤο καινούργιο αυτό σύνθετο προϊόν, το οποίο βαθμολογήθηκε ακόμη και με ΑΑΑ, πουλήθηκε ή εξελίχθηκε σε άλλα παρόμοια (όπως BISTRO’s από BISTRO’s κοκ.) – έως ότου, σε τελική ανάλυση, δεν γνώριζε κανείς ποιος έχει ασφαλίσει ποιόν, γιατί και από πού θα πληρωθεί, στην περίπτωση που πραγματικά χρεοκοπήσει ο ασφαλιζόμενος πελάτης.\nΗ «φούσκα» αυτή, η οποία υφίσταται παράλληλα με την πρώτη και δεν έχει ακόμη εκραγεί, είναι κατά πολύ μεγαλύτερη – υπολογιζόταν στα 57.325 δις $ το 2008 (για σύγκριση, το παγκόσμιο ΑΕΠ το 2007 ήταν 54.312 δις $), έναντι μόλις 6.396 δις $ που ήταν το 2004. Στην περίπτωση που θα εκραγεί οι τράπεζες, μεταξύ άλλων, οι οποίες τυχόν δεν θα πληρωθούν από τις ασφάλειες, θα υποχρεωθούν να επαναφέρουν στους Ισολογισμούς τους τις απαιτήσεις που έχουν «πουλήσει», με αποτέλεσμα να επιβαρυνθούν με ακόμη περισσότερες ζημίες από αυτές που επωμίσθηκαν ήδη, από την έκρηξη της «φούσκας» των ενυπόθηκων δανείων.\nΣήμερα, σύμφωνα με όσα δημοσιεύονται, τα διάφορα CDS αγοράζονται πλέον από τους κερδοσκόπους, μέσω των μεγάλων τραπεζών και ασφαλιστικών εταιρειών, οι οποίες είναι οι νόμιμοι «διαπραγματευτές» τους. Ουσιαστικά βέβαια πρόκειται για «στοιχήματα» (το αντικείμενο τους είναι η χρεοκοπία κάποιας χώρας), τα οποία «εξαργυρώνονται» από τις τράπεζες (ασφαλιστικές εταιρείες) που τα πουλούν, εάν πράγματι η χώρα χρεοκοπήσει.\nΕάν θέλουμε λοιπόν να ασφαλίσουμε ομόλογα αξίας 1.000.000 € (τα οποία δεν υποχρεούμαστε να έχουμε στην κατοχή μας), τότε στις 1.000 μβ, θα πρέπει να διαθέσουμε 100.000 € (μία από τις πολλές περιπτώσεις).\nΕν τούτοις, με δεδομένο ότι οι κερδοσκόποι πληρώνουν ακόμη και το 10% της αξίας των ασφαλίστρων σαν εγγύηση (Πίνακας Ι, τελευταία στήλη), απαιτούνται 10.000 € – προς εξασφάλιση αξίας 1.000.000 €. Δηλαδή, με μία επένδυση ύψους 10.000 €, μπορεί κανείς να εκατονταπλασιάσει τα χρήματα του – εάν φυσικά κερδίσει (στις 100 μβ μπορεί να τα κάνει «χιλιαπλάσια»).\nΣυνεχίζοντας διαπιστώνει κανείς ότι, στην περίπτωση που η ασφαλιζόμενη χώρα χρεοκοπήσει (στάση πληρωμών, αναδιάρθρωση χρεών κλπ), τότε ο κερδοσκόπος κερδίζει 100 φορές το κεφάλαιο που επένδυσε – στις 1.000 μονάδες βάσης. Δηλαδή, «στοιχηματίζοντας» 10.000 € κερδίζει 1.000.000 € – στην περίπτωση που χάνει, τότε η απώλεια του είναι 100.000 €.\nΑντίθετα η ασφαλιστική εταιρεία, η οποία πουλάει τα CDS, εάν τυχόν χρεοκοπήσει η χώρα, χάνει 1.000.000 € ανά ασφαλιζόμενο – ενώ κερδίζει 100.000 €, επίσης ανά ασφαλιζόμενο, εφόσον δεν χρεοκοπήσει η χώρα (πάντοτε εντός του προκαθορισμένου χρονικού διαστήματος «λήξης» των CDS). Επομένως η τράπεζα (ασφαλιστική εταιρεία), έχει σε κάθε περίπτωση πολλαπλάσιο ρίσκο, σε σχέση με την απόδοση που επιτυγχάνει, συγκρινόμενη με τον κερδοσκόπο.\nΕπειδή το παράδειγμα είναι αριθμητικά υποθετικό, η απειλή από τα ελληνικά CDS θα μπορούσε να είναι κατά πολύ μεγαλύτερη – όχι μόνο λόγω του ότι πουλήθηκαν CDS με λιγότερο από 1.000 μβ, ενώ για κάθε ομόλογο υπάρχουν πολλοί ασφαλισμένοι (για παράδειγμα, το ίδιο σπίτι έχει ασφαλισθεί από πολλούς γείτονες, ενώ όλοι θα πληρωθούν από την «τελική» ασφαλιστική εταιρεία), αλλά και ένεκα των BISTRO’s, καθώς επίσης των ίδιων των ομολόγων που ασφαλίσθηκαν (στα γερμανικά ασφαλιστικά ταμεία υπολογίζονται 500 Euro-funds με ελληνικά ομόλογα, ύψους 80 δις €, τα οποία αφορούν πολλούς ασφαλισμένους)\nΜε βάση λοιπόν τα δεδομένα αυτά, αναρωτιέται κανείς εάν είναι δυνατόν να ανταπεξέλθει το «σύστημα», με τυχόν χρεοκοπία της Ελλάδας – όχι μόνο λόγω της απώλειας των ομολόγων αλλά, κυρίως, από τα τεράστια ποσά των ασφαλίστρων, τα οποία θα έπρεπε υποχρεωτικά να αποδοθούν στους κερδοσκόπους. Έχοντας δε «νωπό» το παράδειγμα της Lehman Brothers, από την οποία ουσιαστικά «χρεοκόπησε» η AIG (ασφαλίζοντας τα CDO’s), είμαστε της άποψης ότι, η κατάσταση είναι τουλάχιστον εκρηκτική (αν και πολύ λιγότερο επικίνδυνη, από ότι ήταν ένα χρόνο πριν). Εδώ ακριβώς «εντοπίζεται» η διαφορά (διαπραγματευτικό πλεονέκτημα), μεταξύ των παλαιοτέρων χρεοκοπιών κρατών (Βραζιλία κλπ) και της ενδεχόμενης της Ελλάδας.\nΚλείνοντας, τα CDS διαπραγματεύονται στις χρηματαγορές ελεύθερα – χωριστά δηλαδή από τα ομόλογα που ασφαλίζουν, ενώ χρησιμοποιούνται τόσο για τον περιορισμό των επενδυτικών ρίσκων, όσο και για τη διασπορά των κινδύνων. Μπορούν όμως επίσης να χρησιμοποιηθούν με στόχο την κερδοσκοπία – για παράδειγμα, ως στοιχήματα σε σχέση με την πτώχευση μίας επιχείρησης ή ενός κράτους. Στην περίπτωση αυτή ο κερδοσκόπος, αυτός δηλαδή που στοιχηματίζει στη χρεοκοπία ενός άλλου, έχει τεράστιο κίνητρο κέρδους – οπότε έχει κάθε λόγο να συμβάλλει στην «πυρπόληση» του σπιτιού του γείτονα».\nΤέλος, παρά το ότι οι παραπάνω «διαδικασίες» δεν είναι συμβατές με την εν γένει ασφαλιστική νομοθεσία, η οποία μεταξύ άλλων απαγορεύει την ασφάλιση αντικειμένων που δεν είναι στην κατοχή μας (ή τη χρέωση ασφαλιστικών «προμηθειών» αυτού του ύψους – συνήθως είναι χαμηλά ποσοστά «επί τοις χιλίοις»), οι αγορές φαίνεται να είναι «υπεράνω των νόμων» – αφού δεν υπάγονται σε αυτούς τους περιορισμούς των «κοινών θνητών».\nΑνεξάρτητα από τον καπιταλισμό-καζίνο και τα σύγχρονα πολεμικά όπλα του απολυταρχικά μονοπωλιακού, επεκτατικού χρηματοπιστωτικού θηρίου, οφείλουμε να υπενθυμίσουμε ότι, στη Ν. Κορέα η υπονόμευση της Δημοκρατίας από το ΔΝΤ υπήρξε εντελώς απροκάλυπτη.\nΕιδικότερα, το τέλος των διαπραγματεύσεων με το Ταμείο συνέπιπτε με τις τότε προγραμματισμένες προεδρικές εκλογές – ενώ τα προεκλογικά προγράμματα δύο εκ των υποψηφίων κομμάτων ήταν αντίθετα προς τις πολιτικές του ΔΝΤ (όπως συμβαίνει σήμερα στη χώρα μας, όπου κάποια κόμματα της αντιπολίτευσης είναι εντελώς αντίθετα με το «μνημόνιο» – αν και δεν είναι σαφής η θέση τους, σε σχέση με τον οργανισμό που το επιβάλλει: με τους συνδίκους του διαβόλου δηλαδή οι οποίοι, εάν δεν «εκδιωχθούν» το συντομότερο δυνατόν, θα οδηγήσουν την Ελλάδα είτε στην υποδούλωση, είτε στη χρεοκοπία).\nΣε μία ασυνήθιστα ανοιχτή παρέμβαση λοιπόν στις πολιτικές διαδικασίες ενός ανεξάρτητου έθνους, το ΔΝΤ αρνήθηκε να αποδεσμεύσει τα χρήματα (τη δόση), μέχρι οι τέσσερις κυριότεροι κομματικοί υποψήφιοι της Ν. Κορέας να δεσμευθούν ότι, εάν «νικούσαν» στις εκλογές, θα ακολουθούσαν «απαρέγκλιτα» τους κανόνες του ΔΝΤ. Χάρη σε αυτόν ακριβώς τον «εκβιασμό» το ΔΝΤ θριάμβευσε, αφού όλοι οι υποψήφιοι (κυβέρνηση και αντιπολίτευση) δήλωσαν γραπτά, εγγυήθηκαν δηλαδή, ότι θα ακολουθούσαν πιστά την πολιτική του. Ας ελπίσουμε ότι δεν θα συμβεί κάτι ανάλογο στην Ελλάδα, πριν από τη «δόση» του Ιουνίου – ή, το αργότερο, πριν από τη διεξαγωγή των επομένων εκλογών.\nΤέλος υπενθυμίζουμε ότι, οι ιδιωτικοποιήσεις στη Βολιβία εκ μέρους του σοσιαλιστή πρωθυπουργού της, πυροδότησαν μία σειρά από «πολέμους» – αρχικά τον «πόλεμο του νερού» εναντίον της Bechtel, η οποία είχε αγοράσει το σύστημα ύδρευσης (ΕΥΔΑΠ-ΕΥΑΘ) και είχε αυξήσει τις τιμές κατά 300%, στη συνέχεια τον «πόλεμο των φόρων» εναντίον του σχεδίου του ΔΝΤ που προέβλεπε τη φορολόγηση των μισθωτών (απόλυση ΔΥ, περικοπές μισθών κλπ) για να μειωθεί το δημοσιονομικό έλλειμμα, καθώς επίσης τον «πόλεμο του φυσικού αερίου» (τη «μάχη της ΔΕΗ» στο παράδειγμα της χώρας μας).\n3:05 μ.μ. - Απόψεις, Ελλάδα Πολιτική, Ροή - 1 σχόλια\nΛοιπόν, όλο αυτό το… θρίλερ της Παρασκευής και τα μεθεόρτια του Σαββάτου γιατί έχουν αρχίσει και προκαλούν καχυποψία σε πολύ κόσμο; Γιατί δηλαδή κάποιοι πιστεύουν ότι πρόκειται για ένα καλοστημένο σκηνικό καταστροφολογικού χαρακτήρα ώστε να φοβηθεί ο κόσμος και να αποδεχθεί στη συνέχεια με περισσή ευκολία αυτά που θα αποφασιστούν γι’ αυτόν χωρίς αυτόν;\nΑν δεν ήταν ο Γ. Παπανδρέου στην εξουσία και ήταν π.χ. ο Ανδρέας, θα λέγαμε με σιγουριά ότι πρόκειται για ένα πολύ καλό κόλπο, απ’ αυτά που συνήθιζε ο αείμνηστος.\nΕκτός κι αν έχουμε υποεκτιμήσει τον σημερινό πρωθυπουργό, τους επιτελείς του, τους επικοινωνιολόγους του και φυσικά τους ξένους συμμάχους του στο ΔΝΤ και την Κομισιόν που ξέρουν να δημιουργούν τέτοια σκηνικά.\nΓι’ αυτό έχω αρχίσει και σκέφτομαι ότι όλα τα προχθεσινά, όπως έγιναν, μου φέρνουν στο νου το περίφημο λαϊκό άσμα (που είχε γραφτεί για τον… δικτάτορα Παπαδόπουλο) και έλεγε «Ο Γιώργος είναι πονηρός κι αυτά που λέει μην τα τρως».\n1. Δεν γνώριζε, λέει, κανείς για τη σύσκεψη. Πώς την έμαθε ξαφνικά το Spiegel και έβγαλε τα σενάρια που έβγαλε; Και πώς την έμαθαν εδώ στην Αθήνα ορισμένοι δημοσιογράφοι από το πρωί της Παρασκευής; Μήπως ο ίδιος ο Γ. Παπακωνσταντίνου είχε μιλήσει μαζί τους;\n2. Η κυβέρνηση καθυστέρησε έως και 5 ώρες για να απαντήσει στο γερμανικό περιοδικό. Είναι τόσο ηλίθιοι όπως στην αρχή πιστέψαμε όλοι ή μήπως κάτι άλλο τρέχει; Μήπως δηλαδή άφησαν να περάσουν ορισμένες ώρες, να προκληθεί πανικός στα δημοσιογραφικά γραφεία και στα γραφεία των επενδυτών, να κερδίζουν κάποιοι εκατομμύρια από την πτώση του ευρώ και στη συνέχεια να απαντήσει η κυβέρνηση;\n3. Δεν σας κάνει εντύπωση πώς ενώ κάποιοι στην πιάτσα ήξεραν από την περασμένη Δευτέρα ότι κάτι θα γίνει την Παρασκευή, όλοι έμοιαζαν σαν τις ανήξερες Παρθένες; Διότι απ’ ότι μαθαίνουμε μεγαλοτραπεζίτες είχαν ενημερωθεί ότι επίκειται συνάντηση κι ότι η Ελλάδα έχει δηλώσει αδυναμία να τα βγάλει φέτος πέρα. Γνώριζαν ότι η κυβέρνηση ζήτησε 27 δις ευρώ επιπλέον για το 2011, ζήτησε επιμήκυνση και μειωμένο επιτόκιο. Κατ’ αρχάς, σας παραπέμπουμε σε ανάρτηση του antinews που έκανε λόγο για επιμήκυνση στην επιμήκυνση. Δηλαδή μετά το 2023 να παραταθεί ο χρόνος αποπληρωμής του ελληνικού χρέους, αφού προηγουμένως η χώρα είχε πάρει κι άλλο δάνειο. Το γράφαμε εμείς πριν μερικές ημέρες και αίφνης αποφασίστηκε στο Λουξεμβούργο. Αρα σίγουρα κάποιοι γνώριζαν.\nΚαι πάμε στο προκείμενο. Μια φοβισμένη κοινωνία, ένας λαός που φοβάται για τα λεφτά του, τις όποιες αποταμιεύσεις του, το σπίτι του, το δάνειό του, τα σχολεία των παιδιών του, τη δουλειά του και γενικά ένας τρομαγμένος πολίτης είναι έρμαιο της εξουσίας. Πάρτε το χαμπάρι αυτό.\nΜια φοβισμένη ελληνική κοινωνία που βομβαρδίζεται από σενάρια χρεοκοπίας, εξόδου από το ευρώ, υποτίμησης, κλεισίματος τραπεζών, αδυναμίας πληρωμής μισθών και συντάξεων, λουκέτων σε επιχειρήσεις, είναι σίγουρο ότι θα παραλύσει και θα δεχθεί ευκολότερα ότι της πουν να κάνει.\nΈτσι, η κυβέρνηση, λίγες ημέρες πριν την ανακοίνωση του Μεσοπρόθεσμου Προγράμματος όπου θα εξειδικεύει τα μέτρα που θα ληφθούν (αφού η τρόικα μας έχει βάλει ήδη χοντρό χέρι) στήνει με τη βοήθεια των εταίρων της το σκηνικό με τίτλο «Η τελευταία νύχτα της Ελλάδας στο ευρώ». Κι έρχεται η συμφωνία που είναι σίγουρα πιο… σοφτ και πιο καλή για τη χώρα αλλά που στη συνέχεια ακολουθείται από πολύ σκληρά μέτρα. «Θέλετε επιμήκυνση και νέο δάνειο, πάρτε ακόμη σκληρότερα μέτρα». Αυτό μας λένε οι ξένοι κι εμείς, φοβισμένοι θα απαντήσουμε στο δίλημμα «χρεοκοπία ή μέτρα» με μια φωνή «μέτρα». Και θα πούμε κι ευχαριστώ στην τρόικα.\nΜην παραξενευτείτε λοιπόν αν τις επόμενες ημέρες ακούσετε μέτρα σοκ και δέος. Όλα όσα η κυβέρνηση διαρρέει ότι θα κάνει σε βάθος χρόνου, θα τα εφαρμόσει άμεσα.\nΈρχονται λοιπόν απολύσεις στο δημόσιο. Το ανακοίνωσαν τα Νέα του Σαββάτου, ότι θα απολυθούν 30.000 συμβασιούχοι.\nΈρχονται πωλήσεις ακίνητης περιουσίας, παρά τις δεσμεύσεις περί του αντιθέτου. Το ανακοίνωσε η «Ημερησία» η οποία παρουσιάζει σχέδιο για αγορά ακινήτων από ξένους οι οποίοι δε θα πληρώνουν σε μετρητά αλλά θα αγοράζουν ελληνικά ομόλογα από τη δευτερογενή αγορά, έτσι ώστε να μειωθεί το χρέος.\nΈρχονται πολύ σκληρά μέτρα όπως άμεση εφαρμογή του ενιαίου μισθολογίου που θα κόψει πολλά από τους μισθούς. Επίσης, αυξήσεις σε φόρους προϊόντων, στις αντικειμενικές αξίες, μεγάλο ψαλίδι στις δαπάνες για υγεία και παιδεία, επιχειρησιακές συμβάσεις παντού, ελαστικά ωράρια, καταργήσεις υπερωριών κ.λπ.\nΚι όλα αυτά τα μέτρα που θα αποτελέσουν το Μνημόνιο 2, δε θα εφαρμοστούν για 2-3 χρόνια, αλλά τουλάχιστον μέχρι το 2028 και βλέπουμε. Και μέχρι τότε η τρόικα θα κυβερνά, οι ξένοι θα μας ελέγχουν και το τελευταίο ευρώ, η κοινωνία θα φτωχύνει και οι επιτήδειοι θα κάνουν τα παιχνίδια τους και τα deals τους.\nΑυτό είναι το σχέδιο και σε κάθε κρίση μην πιάνεστε κορόιδα. Στημένο είναι το παιχνίδι κι από πριν ξεπουλημένο.\nΕξεταστική για τον πρωθυπουργό σκέφτεται ο Σαμαράς;\n2:50 μ.μ. - Απόψεις, Ελλάδα Πολιτική, Ροή, Feature - 0 σχόλια\nΑναθεώρηση του μνημονίου, καταδίκη αυτών που το επέβαλαν στην χώρα και... εξεταστική για τον πρωθυπουργό\nΤη σύσταση εξεταστικής επιτροπής που θα διερευνήσει πως ο Γ. Παπανδρέου οδήγησε τη χώρα στα δεσμά του μνημονίου φαίνεται ότι προσανατολίζεται να προτείνει ο πρόεδρος της Ν.Δ., Αντ. Σαμαράς, κατά την παρουσίαση του ανανεωμένου οικονομικού προγράμματος του κόμματός του, γνωστού και ως «Ζάππειο 2», την Πέμπτη 12 Μαΐου.\nΜετά και τις αποκαλύψεις των δηλώσεων του Στρος Καν, ο Αντώνης Σαμαράς στο Ζάππειο θα επικεντρώσει τα πυρά του στον ίδιο τον Γιώργο Παπανδρέου.\nΗ αναβολή για τρεις μέρες -ο αρχικός προγραμματισμός ήταν για αύριο- προέκυψε και από τις αποκαλύψεις των δηλώσεων Στρος-Καν, που άλλαξαν τον πολιτικό προσανατολισμό του αρχηγού της αξιωματικής αντιπολίτευσης.\nΟι τελευταίες πληροφορίες φέρουν τον Αντ. Σαμαρά να επικεντρώνει πλέον τα πυρά του προσωπικά στον Γ. Παπανδρέου, ενώ το γενικό πολιτικό πεδίο των προτάσεων θα κινηθεί σε τρία επίπεδα: Αναθεώρηση του μνημονίου. Καταδίκη αυτών που το επέβαλαν στη χώρα, δηλαδή του πρωθυπουργού. Και εφαρμογή του προγράμματος της Ν.Δ., το οποίο θα βγάλει τη χώρα από την κρίση χωρίς να υποβάλει τους Ελληνες σε μεγάλες θυσίες.\nΝέο σκληρότερο μνημόνιο, δυσκοιλιότητα για τη δόση του Ιουνίου ή μας δείχνουν την έξοδο;\n2:40 μ.μ. - Απόψεις, Ελλάδα Πολιτική, Ροή, Feature - 0 σχόλια\nΗ ανάδειξή τους μπορεί να έγινε αντιληπτή για τους περισσότερους με τη σύσκεψη της Παρασκευής στο Λουξεμβούργο που δημιούργησε έντονη ανησυχία καθώς και με το σχετικό δημοσίευμα του Γερμανικού Spiegel, αλλά δεν ήταν τίποτα περισσότερο από αυτά που επί ένα χρόνο γράφονται στα μπλογκς και που αποτελούν εδραιωμένη βεβαιότητα πως "ο λογαριασμός δεν βγαίνει".\nΜπορεί ο ΓΑΠ χθες από το Μεγανήσι, στο 4ο Πανελλήνιο Συνέδριο Μικρών Νησιών να εξόρκισε τους εφιάλτες μας μιλώντας για προβοκάτσιες και καταγγέλλοντας ότι ...\nανεύθυνα κάποιοι ενσπείρουν φόβους για κερδοσκοπικούς λόγους αλλά τα μηνύματα πλέον έρχονται και από το Βερολίνο αλλά και από το Παρίσι. Και δείχνουν ότι έχει ελαχιστοποιηθεί η ζημιά για τις Τράπεζές τους, από τα Ελληνικά ομόλογα, σε περίπτωση αναδιάρθρωσης του ελληνικού χρέους.\nΈμπειροι αναλυτές πιστεύουν ότι η κατάληξη είναι δεδομένη και αναπόφευκτη. Μόνο ο χρόνος λήξης δεν έχει καθοριστεί ακόμη.\nΑπό Ακτιβιστής μοντάζ Γρέκι\nΜπακογιάννη: "Ο Σαμαράς έριξε την κυβέρνηση για να μείνει κρατικός ο ΟΤΕ"\n2:30 μ.μ. - Ελλάδα Πολιτική, Ροή, Συνεντεύξεις - 2 σχόλια\nΣκληρή επίθεση στον Αντώνη Σαμαρά εξαπολύει η Ντόρα Μπακογιάννη με συνέντευξή της στο Βήμα της Κυριακής. Η κ. Μπακογιάννη κατηγορεί τον κ. Σαμαρά ότι "έριξε την κυβέρνηση για να μείνει κρατικός ο ΟΤΕ προς όφελος προμηθευτών και συνδικαλιστών", χαρακτηρίζοντας την ηγετική ομάδα της ΝΔ ως ακροδεξιά και αντιευρωπαϊκή. Εκτιμά ότι ούτε ο κ. Παπανδρέου, ούτε ο κ. Σαμαράς έχουν πάρει πρωτοβουλία συνεννόησης και αυτό θα οδηγήσει σε εκλογές. Σημειώνει ότι οι πολίτες θα επιβάλουν τη λογική της συνεργασίας των δυνάμεων της χώρας και μετά τις εκλογές, όσοι λένε σήμερα λόγω φτηνού λαϊκισμού όχι στο μνημόνιο θα «υποχρεωθούν να συμβάλουν σε μια πολιτική με ρεαλισμό και αίσθημα ευθύνης». Η συνέντευξη της πρόεδρου της ΔΗΣΥ έχει ως εξής:\n- Προ ημερών είπατε ότι είστε έτοιμη να συμμετάσχετε σε συγκυβέρνηση,είτε με το ΠαΣοΚ είτε με τη ΝΔ. Είναι φυσικό να συμμαχήσετε με τον κ.Σαμαρά,τον οποίο θεωρείτε λαϊκιστή;\n«Αυτό το οποίο εγώ είπα είναι ότι ο κόσμος θα απορρίψει το κομματικό σύστημα ως έχει. Επιβάλλεται να αντιληφθούν τα κόμματα ότι η κοινωνία αναζητεί διέξοδο. Μια ευρεία συμφωνία στις πολιτικές για τα βασικά έτσι ώστε να μπορέσει η Ελλάδα να βγει από την κρίση. Αυτό δεν το βλέπω να γίνεται. Ούτε ο Πρωθυπουργός έχει πάρει πρωτοβουλία ούτε ο αρχηγός της αξιωματικής αντιπολίτευσης».\n- Ο κ.Σαμαράς δεν είναι διατεθειμένος να συμμετάσχει σε ένα τέτοιο εγχείρημα...\n«Ούτε ο ένας ούτε ο άλλος. Κατά την άποψή μου, λοιπόν, αυτό θα οδηγήσει μοιραία σε εκλογές. Τον λόγο θα τον έχει ο λαός ο οποίος θα επιβάλει τη λογική της συνεργασίας των δυνάμεων της χώρας. Μετά τις εκλογές όμως οι μάσκες θα πέσουν υποχρεωτικά. Οσοι επιτρέπουν στον εαυτό τους να λένε σήμερα "όχι στο μνημόνιο" για πολιτικές σκοπιμότητες, επειδή γνωρίζουν ότι είναι φτηνός λαϊκισμός και αέρας φρέσκος, μετά θα υποχρεωθούν να συμβάλουν σε μια πολιτική με ρεαλισμό και αίσθημα ευθύνης».\n- Οδηγούμαστε στο τέλος των μονοκομματικών κυβερνήσεων;\n«Απολύτως, δεν έχω καμία αμφιβολία γι΄ αυτό. Και πάντως αυτό είναι απαραίτητο να συμβεί στην επόμενη φάση. Κανένα από τα μεγάλα κόμματα δεν μπορεί από μόνο του να σηκώσει το βάρος των αποφάσεων που απαιτούνται. Οι μονοκομματικές κυβερνήσεις στην Ελλάδα, τις οποίες έχω υποστηρίξει διαχρονικά, αποδείχθηκαν αλαζονικές και ανήμπορες να αντιμετωπίσουν αυτό το οποίο ονομαζόταν και ονομάζεται "πολιτικό κόστος". Καιρός λοιπόν να οδηγηθούμε σε συνεργασίες όπως συμβαίνει σε ολόκληρη σχεδόν την Ευρώπη».\n- Η Δημοκρατική Συμμαχία θα είναι σ΄ αυτό το σχήμα;Θα είστε στην επόμενη Βουλή;\n«Θα αγωνιστούμε σκληρά για να πετύχουμε και πιστεύω ότι θα το πετύχουμε. Σπίτι σπίτι, ψήφο ψήφο, σε ολόκληρη τη χώρα. Αλλωστε αυτή την περίοδο που ο κόσμος αισθάνεται αποστροφή για την πολιτική και που τα μέσα, για να το πω κομψά, δεν επιφυλάσσουν και την καλύτερη μετα χείριση στη Δημοκρατική Συμμαχία και στα στελέχη της, ο πιο αποτελεσματικός αλλά και ο μοναδικός δρόμος είναι να καταθέσουμε εμείς στους πολίτες την ταυτότητά μας. Απο εκεί και πέρα να ξέρετε ότι η Δημοκρατική Συμμαχία δεν ενδιαφέρεται για μερίδιο εξουσίας».\n- Πολλοί λένε«η Ντόρα τα λέει τώρα, αυτή την περίοδο, γιατί είναι εκτός ΝΔ». Δεν είστε μέρος του φθαρμένου πολιτικού συστήματος το οποίο αποδοκιμάζουν οι πολίτες;\n«Υπήρξα και όλους μάς κρίνουν οι πολίτες. Κανένας δεν είναι υπεράνω της κρίσης του λαού, ούτε εγώ φυσικά. Για το παρελθόν έχω μιλήσει πολλές φορές και αναγνώρισα τις ευθύνες μου. Ο κόσμος τις κρίνει. Το ζητούμενο όμως σήμερα είναι οι θέσεις του καθενός για το μέλλον. Και σε ό,τι αφορά το μέλλον προπαντός δεν είμαστε όλοι ίδιοι! Υπάρχουν αυτοί που κατάλαβαν ότι στραβά αρμένιζαν και χάραξαν νέο δρόμο και εκείνοι που βαδίζουν αμετανόητοι αλλά υπαίτιοι την οδό της απωλείας. Υπάρχουν αυτοί που λένε σήμερα δύσκολες αλήθειες και αυτοί που λαϊκίζουν και επενδύουν στη χρεοκοπία της χώρας».\n- Μήπως είστε κυβερνητικός δορυφόρος;\n«Αστειότητες. Η δική μου θέση είναι καθαρή. Η Ελλάδα είναι σε κατάσταση έκτακτης εθνικής ανάγκης. Σήμερα η κυβέρνηση δεν κάνει τη δουλειά της, δεν κόβει τις δημόσιες δαπάνες και δεν προχωρεί με την αποφασιστικότητα που πρέπει στις μεταρρυθμίσεις. Γι΄ αυτό και είπα: ΄Η συνεννοηθείτε με την αντιπολίτευση και κάντε τη δουλειά σας ή, αν δεν μπορείτε, κάντε εκλογές να αποφασίσει ο λαός. Δεν νοείται να χρεοκοπήσουμε επειδή δεν τολμά ούτε ο ένας ούτε ο άλλος να αναλάβει το πολιτικό κόστος των αλλαγών. Αν αυτό θέλει κάποιος να το πει στήριξη της κυβέρνησης ή επίθεση στην κυβέρνηση, με αφήνει αδιάφορη».\n- Τελικά το κόμμα σας είναι φιλελεύθερο, νεοφιλελεύθερο, κεντρώο;\n«Το κόμμα που ιδρύσαμε είναι κεντρώο, κεντροδεξιό φιλελεύθερο κόμμα». - Εν αναμονή του 1ου συνεδρίου της Συμμαχίας, μήπως τελικά το κόμμα ήταν ένα προσωπικό καπρίτσιο; «Αν ήταν οποιοδήποτε προσωπικό καπρίτσιο, θα καθόμουν να παριστάνω τον γκουρού της ΝΔ, θα παρακολουθούσα τη φθίνουσα πορεία μιας παράταξης την οποία υπηρέτησα και θα εκμεταλλευόμουν τα αδιέξοδά της».\n- Το κάνουν αυτό κάποιοι στη ΝΔ;\n«Δεν ξέρω αν το κάνουν, πάντως αυτό θα ήταν η εύκολη λύση για μένα. Να βλέπω τη ΝΔ να ισχυρίζεται ότι ο κ. Αλογοσκούφης μόνος του έκανε την απογραφή. Να ισχυρίζεται ότι η ΝΔ ζούσε σε άλλος μήκος κύματος εν πάση περιπτώσει, να παρακολουθούσα τη ΝΔ να μεταβάλλεται από τη μεγάλη κεντροδεξιά παράταξη σε μια ακραία λαϊκίστικη παράταξη και εγώ να κάθομαι στη γωνιά μου και να περιμένω τη δικαίωση των θέσεων και των αρχών μου. Ακολούθησα τον δύσκολο δρόμο, με πολιτικό ρίσκο, βάζω το κεφάλι μου στον ντορβά για να δώσω τη μάχη για τις ιδέες και τα πιστεύω μου».\n- Η ΝΔ σπαράσσεται για την απογραφή. Τι φοβάται ο κ. Σαμαράς και αποκηρύσσει το παρελθόν Καραμανλή;\n«Δεν ξέρω, φαντάζομαι κάποιοι δημοσκόποι θα του έχουν πει ότι είναι το βαρίδι του. Το πρόβλημα είναι ότι στην πολιτική το πιο βαρύ απ΄ όλα είναι να μην έχεις λόγο».\n- Το κεφάλαιο ΝΔ για σας έχει κλείσει οριστικά;\n« Αυτή η ΝΔ δεν είναι η ΝΔ που εγώ υπηρέτησα. Είναι μια ΝΔ σε φθίνουσα πορεία και οι άνθρωποι που αποτελούν σήμερα την ηγετική ομάδα της ήταν διαχρονικά απέναντί της σε ιδεολογικό επίπεδο, με αντιευρωπαϊκές και ακροδεξιές εμμονές».\n- Η κυρία Μπακογιάννη επικρίνει τη ΝΔ.Ο αδελφός της είναι εντός ΝΔκαι ο πατέρας της επίτιμος πρόεδρος του κόμματος. Τι σηματοδοτεί αυτό;\n«Μη συγχέετε την αγάπη για την οικογένεια και τον σεβασμό προς τα πρόσωπα με την πολιτική ταύτιση. Αυτή η εξέλιξη άλλωστε αποδεικνύει ότι η οικογενειοκρατία έλαβε τέλος».\n- Θα καθόσασταν στο ίδιο τραπέζι με τον κ.Σαμαράυπό την προϋπόθεση ότι η Κεντροδεξιά διασπασμένη δεν μπορεί να κερδίσει εύκολα την εξουσία;\n«Η σύγκρουση αλλά και η σύνθεση η οποία θα υπάρξει ξεπερνά αυτά που μου περιγράφετε. Εχει να κάνει με τις δυνάμεις του ορθολογισμού και του λαϊκισμού. Με τις δημιουργικές δυνάμεις που θέλουν να αλλάξουν τα πράγματα και τις παρασιτικές δυνάμεις που δεν θέλουν να αλλάξει τίποτε».\n- Λαϊκιστές ο κ.Σαμαράς και η ΝΔ;\n«Τι είναι άραγε ο ισχυρισμός ότι μπορώ να μηδενίσω το έλλειμμα χωρίς θυσίες σε 18 μήνες; Τι είναι η λογική τού λέω όχι στις δύσκολες αποκρατικοποιήσεις, όχι στο Ασφαλιστικό και "ναι μεν αλλά" στο άνοιγμα των κλειστών επαγγελμάτων; Είναι και λαϊκισμός και συμμαχία με τα κατεστημένα κομματικά, συντεχνιακά και άλλα συμφέροντα του Δημοσίου. Αντίστοιχη ήταν άλλωστε και η πολιτική του στο παρελθόν, όταν έριξε την κυβέρνηση της ΝΔ για να μείνει κρατικός ο ΟΤΕ προς όφελος των συνδικαλιστών και των προμηθευτών».\n- Προ ημερών το ΚΚΕ σάς επέκρινε για την κριτική που ασκήσατε για τη στάση του. Θεωρείτε ότι εκτρέπεται των συνταγματικών πλαισίων;\n«Θεωρώ ότι κινείται οριακά. Οι ίδιοι έχουν τοποθετηθεί για το θέμα του Συντάγματος, δεν χρειάζονται εμένα να επαναλάβω τη θέση τους. Θεωρώ ότι η λογική της ανυπακοής σε μια χώρα η οποία διαλύεται είναι άκρως επικίνδυνη λογική. Και θεωρώ επίσης ότι η "ασυλία" που απολαμβάνει η Αριστερά στο σύνολό της για μια σειρά συμπεριφορές που ξεπερνούν τα όρια της νομιμότητας είναι προκλητική».\nΔημαγωγοί ή άσχετοι;\n2:15 μ.μ. - Απόψεις, Ελλάδα Πολιτική, Ροή - 0 σχόλια\nΕίναι πλέον κοινό μυστικό ότι ο Παπανδρέου και η κυβέρνησή του δεν είπαν προεκλογικά την αλήθεια στον ελληνικό λαό για την κατάσταση της ελληνικής οικονομίας.\nΑυτό τουλάχιστον προκύπτει από τη λογοκριμένη συνέντευξη του Στρος-Καν στην γαλλική τηλεόραση που δημοσιοποίησε την περασμένη Τρίτη ο Λαζόπουλος, προκαλώντας πολιτικό σεισμό στη χώρα.\nΤο ερώτημα που μένει να απαντηθεί είναι αν ο πρωθυπουργός και τα στελέχη του απέκρυψαν την αλήθεια από άγνοια ή για λόγους δημαγωγίας. Αν δηλαδή το περίφημο «λεφτά υπάρχουν» ήταν προϊόν ...\n«ασχετοσύνης» ή φτηνού και επικίνδυνου λαϊκισμού. Ο Παπανδρέου συνέχιζε να μην λέει την αλήθεια και προεκλογικά όταν μας διαβεβαίωνε ότι η χώρα δεν πρόκειται να προσφύγει στο ΔΝΤ...Είπε άλλα πολλά, που δείχνουν ότι την εποχή εκείνεη το ΠΑΣΟΚ ήταν σε πλήρη σύγχηση.\nΠροφανώς οι πολίτες αντιλαμβάνονται ότι διαπραγματεύσεις για μιά τόσο σοβαρή ακι κρίσιμη απόφαση σαν την προσφυγή της χώρας στο ΔΝΤ δεν μπορούσαν να γίνουν στη λογική πρωινάδικου. Οι υποτιμήσεις, οι πρόωρες εκλογές και οι προσφυγές στα μνημόνια δεν προαναγγέλονται.\nΓίνονται Σύμφωνοι! Οι πολίτες όμως απαιτούν όμως από τις υπεύθυνες -υποτίθεται- κυβερνήσεις τους, υπευθυνότητα και αποτελεσματικότητα. Ειδικά όταν πρόκειται για τοσο κρίσιμους για το μέλλον τις χωρας χειρισμούς. Και στα δύο αυτά ζητήματα(υπευθυνότητα και την αποτελεσματικότητα), ο Γιώργος και η κυβέρνησή του έχουν μεγάλο - μα πολύ μεγάλο θέμα. Ας ελπίσουμε ότι δεν θα πληρώσει στο τέλος η χώρα την ανεπάρκειά τους. Αυτών και των επόμενων!\nΗ «δεύτερη ανάγνωση» του σεναρίου του Spiegel\n2:05 μ.μ. - Απόψεις, Άρθρα, Ελλάδα Πολιτική, Ροή - 0 σχόλια\nΜάλιστα, το υπουργείο Οικονομικών έκανε λόγο για “προβοκάτσια” και δεν θα μπορούσε να γίνει διαφορετικά από τη στιγμή που το σενάριο περί εξόδου της χώρας από την Ευρωζώνη με επιστροφή στη δραχμή παρέπεμπε και σε μία μυστηριώδη μελέτη που περιλαμβάνει υπολογισμούς που ...\nοδηγούν στο συμπέρασμα ότι η χώρα θα χρεοκοπήσει.


Στο Λος Άντζελες οι Ολυμπιακοί Αγώνες του 2028 – Τελευταίες ειδήσεις\nΤους Ολυμπιακούς Αγώνες του 2028 θα διοργανώσει το Λος Άντζελες, όπως ανακοίνωσε η Διεθνής Ολυμπιακή Επιτροπή.\nΤην είδηση επιβεβαίωσε και με δήλωσή του ο πρόεδρος της ΔΟΕ Τόμπας Μπαχ. «Η ΔΟΕ χαιρετίζει αυτή την απόφαση της Επιτροπής Ολυμπιακής και Παραολυμπιακής Υποψηφιότητας του Λος Άντζελες και είμαστε στην ευχάριστη θέση να αποδεχθούμε με διαφάνεια την υποψηφιότητα», δήλωσε χαρακτηριστικά ο Τόμας Μπαχ.\nΘυμίζουμε ότι το Παρίσι και το Λος Άντζελες είχαν εκδηλώσει ενδιαφέρον για τους Ολυμπιακούς Αγώνες του 2024, αλλά από την στιγμή που η ΔΟΕ θα ανακοίνωνε, για πρώτη φορά, την ανάληψη δύο διοργανώσεων, κάθισαν οι τρεις πλευρές και... συζήτησαν.\nΕίναι η τρίτη φορά που αναλαμβάνει η γαλλική πρωτεύουσα Ολυμπιακούς Αγώνες, αλλά έχουν περάσει από την τελευταία φορά 100 χρόνια (1924, 1900). Στην Αμερική πάντως θα διοργανώσουν το κορυφαίο αθλητικό event μετά από 32 χρόνια και τους Ολυμπιακούς Αγώνες της Ατλάντα το 1996.\nΣτον δρόμο των δύο αιωνίων οι… Κινέζοι


Hoka Clifton - goRUN\nΑρχική / Αξιολογήσεις / Hoka Clifton\nΑπό Echetlos στις\t 6 Φεβρουαρίου 2015 3 Σχόλια\nΚατηγορία: Trainer – Ουδέτερο πάτημα – Βάρος: 220γρ. – 5mm drop (29/24mm)\nΛοιπόν, θα γράψω αρκετά για τα Clifton, για πολλούς και διαφόρους λογους…\nΔιότι στα τόσα χρόνια που διαβάζω για παπούτσια, τόσο εγκωμιαστικές κριτικές, από όλους μάλιστα, δεν έχω ξαναδεί. Ίσως μόνο για τα Launch.\nΔιότι τόσο hype για ένα μοντέλο, επίσης δεν έχω ξανασυναντήσει. Μόνο για τα Free και το Boost αλλά και πάλι, εκεί προήρχετο από το marketing των ίδιων των εταιρειών και όχι από το ίδιο το δρομικό κοινό.\nΔιότι απευθύνεται σε πάρα πολλούς δρομείς αλλά δεν υπάρχει άμεσα η δυνατότητα δοκιμής τους. Στην Ευρώπη υπάρχει και μια σχετική έλλειψη.\nΔιότι είναι ιδιαίτερο παπούτσι.\nΚατ’ αρχάς, πρόκειται για οφθαλμαπάτη!\nΕμφανισιακά δείχνει πελώριο αλλά μόλις το πιάσεις στα χέρια σου, διαπιστώνεις ότι είναι πανάλαφρο. 218γρ, ελαφρύτερο του Adios δηλαδή!!!\nΒέβαια, αυτό επιτυγχάνεται από την χρήση πάρα πολύ λεπτών υλικών στο επάνω μέρος και όχι από κάποιο ιδιαίτερα ελαφρύ αφρό στην σόλα.\nΤο επάνω μέρος λοιπόν, είναι από πάρα πολύ λεπτό ύφασμα, αφοδράριστο στο μεγαλύτερο μέρος του. Σαν τσιγαρόχαρτο. Αναπνέει άψογα. Δεν ξέρω αν μελλοντικά προκύψει ζήτημα ανθεκτικότητας αλλά πουθενά δεν έχω διαβάσει κάτι τέτοιο μέχρι τώρα.\nΗ δε γλώσσα είναι κι αυτή το ίδιο, δηλαδή δεν υπάρχει κάποιο αφρώδες υλικό όπως στα περισσότερα μοντέλα, λίγο πολύ. Παρ’ όλα αυτά, δεν ενοχλεί, ούτε και δημιουργεί σημεία τριβής. Το θέμα όμως με την γλώσσα είναι πως το “σαν σουέντ” υλικό απ’ το οποίο είναι φτιαγμένη στο επάνω μέρος της, ξεβάφει! Και δεν ξεβάφει απλά πάνω στην κάλτσα αλλά περνάει και στο δέρμα του ποδιού !\nΤο βασικό όμως πρόβλημα του Clifton είναι η εφαρμογή του. Εκεί θέλει πολλή δουλειά από την Hoka.\nΤο παπούτσι είναι σχετικά χαλαρό, τόσο στην φτέρνα όσο και στο μέσο.\nΠρέπει να το σφίξεις πολύ για να “κλειδώσεις” το πόδι σου μέσα του. Φταίει και το ότι δεν υπάρχουν οι δύο έξτρα τρύπες για τα κορδόνια, όπως σε όλα τα παπούτσια, για να κάνεις την γνωστή “θηλειά” για πιο σφιχτό κράτημα στην φτέρνα. Παρ’ όλα αυτά, όσο κι αν τα σφίξεις, δεν δημιουργεί ενόχληση ή ερεθισμό στους ταρσούς. Μου έκανε εντύπωση μιας και το πόδι μου είναι ιδιαίτερα ευαίσθητο σε αυτό το σημείο.\nΚαι μετά είναι το toebox, όπου πάμε στο αντίθετο άκρο.\nΑκριβώς στο σημείο που είναι το μικρό μας δάχτυλο, το παπούτσι στενεύει απότομα και πολύ. Είναι ο λόγος για τον οποίο διαμαρτύρονται οι 5 στους 10 δρομείς, αν διαβάσετε κριτικές. Κάποιοι δεν μπορούν καν να το φορέσουν. Έχω στενό πόδι μπροστά (ποτέ μου δεν είχα πουθενά ερεθισμό, ακόμα και με racing flats) και με τα Clifton ένοιωθα τα δύο μικρά μου δάχτυλα να πιέζονται από νωρίς. Τελικά, δεν μου έκανε ούτε καν κοκκινίλα αλλά σε ένα έστω και κανονικό πόδι σίγουρα θα κάνει ερεθισμό ή και φουσκάλα. Όπως έχει γραφτεί κατά κόρον, άλλωστε.\nΚι όταν μιλάς για ένα μοντέλο φτιαγμένο για μεγάλα τρεξίματα, αυτό είναι μείζον θέμα.\nΕν ολίγοις, το Clifton έχει πολύ μέτρια εφαρμογή. Λες και ασχολήθηκαν μόνο με την σόλα.\nΚαι πάμε στην σόλα…\nΚατ’ αρχάς να πω ότι, αν και δεν είμαι κανένας γρήγορος δρομέας, προτιμάω να τρέχω με ελαφριά παπούτσια, χαμηλού προφίλ και όχι πολύ μαλακά.\nΌπως είπα και στην αρχή, τα Clifton σε ξεγελάνε οπτικά.\nΗ σόλα εξωτερικά φαίνεται τεράστια αλλά στην πραγματικότητα το 1/3 από αυτό που βλέπεις αποτελεί “τοίχωμα” του επάνω μέρους.\nΚοιτώντας λοιπόν τους αριθμούς, η φτέρνα του Clifton είναι 3mm πιο λεπτή από του Nimbus και του Rider 17 ή μόλις 1mm πιο παχιά από του Ride! Στα μετατάρσια είναι λίγο παχύτερη από τα περισσότερα “παραδοσιακά” μοντέλα.\nΕπίσης, μιλάμε για σκέτον αφρό, ενιαίας πυκνότητας. Δεν υπάρχει κάποιο υλικό ανάμεσα, όπως gel, grid, DNA κτλ.\nΠώς είναι λοιπόν το πάτημα του Clifton;\nΜαλακό, πολύ μαλακό, απύθμενα μαλακό! Δεν τολμώ να σκεφτώ, ούτε και θέλω βέβαια, πώς θα είναι οι ultrasize σόλες των “μεγάλων” Hoka.\nΚαμμία σχέση με gel ή ακόμη και Boost (είχα τα Energy).\nΟΜΩΣ… η αίσθησή του είναι διαφορετική. Πατάς, νοιώθεις το cushioning άφθονο αλλά εκεί που περιμένεις πως θα βουλιάξεις μέσα του, ξαφνικά σταθεροποιείσαι.\nΜε τα Energy αισθανόμουν ότι χωνόμουν μέσα στην σόλα και ότι πάλευα να μεταφέρω το παπούτσι. Εδώ είναι ακριβώς το αντίθετο, το παπούτσι ρολάρει, αν κι αυτό οφείλεται σε άλλο του χαρακτηριστικό που θα αναφέρω παρακάτω. Το περίμενα να είναι ασταθές και να εντείνει τον ήδη αρκετό υπερπρηνισμό μου αλλά τελικά δίνει μια σταθερή πλατφόρμα.\nΣτην κίνηση, το παπούτσι δείχνει ξεκάθαρα τον όγκο της σόλας και έχεις αίσθηση μεγαλύτερου βάρους από το πραγματικό. Καταλαβαίνεις ότι κάτω από το πέλμα σου έχεις ένα μικρό τούβλο. Βέβαια, σε κάποιον που τρέχει με ανάλογα παπούτσια, δεν θα του κακοφανεί.\nΕίπαμε λοιπόν ότι είναι πολύ μαλακό στην φτέρνα, συγκρίνοντας το και με άλλα max cush μοντέλα. Στην φτέρνα… Γιατί αν μιλήσουμε για το cushioning στα μετατάρσια, εκεί απλά δεν συγκρίνεται με οτιδήποτε ξέραμε έως τώρα. Είναι βέβαια 2,3,4,5 ή 6mm παχύτερο από τα αντιστοιχα παπούτσια άλλων εταιρειών αλλά από την στιγμή που το ζητούμενο είναι η μέγιστη απορρόφηση, την δίνει σε μέγιστο βαθμό. Απλά ξεχάστε ό,τι ξέρατε!\nΤι γίνεται όμως αν θελήσεις να πας πιο σβέλτα; Τηρουμένων των αναλογιών, κανένα πρόβλημα. Αντιθέτως, εκεί γίνονται ακόμη πιο εμφανή τα δύο βασικά του χαρακτηριστικά:\nΑφ’ ενός το cushioning, λόγω του μεγαλυτέρου φορτίου, αφ’ ετέρου ρολάρεις πολύ πιο εύκολα. Κι αυτό οφείλεται στο εξής: η γεωμετρία της σόλας είναι σαν αυτή μιας κουνιστής καρέκλας (metarocker το ονομάζει η εταιρεία). Είναι τέτοια που ακόμη κι ένας heel striker θα προσγειωθεί αρκετά πιο μπροστά, μιας και η φτέρνα είναι πολύ ανασηκωμένη. Και στην συνέχεια, λόγω του επίσης ανασηκωμένου εμπροσθίου μέρους, το transition είναι άμεσο λες και το παπούτσι σε πάει από μόνο του.\nΦυσικά και δεν πρόκειται για ένα γρήγορο παπούτσι, κι ας είναι ελαφρύ. Αλλά δεν είναι και όσο αργό θα περίμενε κανείς.\nΚάποιες στιγμές κατέβηκα επίτηδες στο ~4:00. Δεν μου άρεσε η αίσθηση του αλλά ούτε και με ενόχλησε όμως.\nΓια θέμα ευκαμψίας δεν το συζητούμε καν. Με τέτοιο πάχος σόλας μπροστά, το παπούτσι είναι εντελώς άκαμπτο. Το πόδι σου καθοδηγείται αποκλειστκά από το παπούτσι, σα νάρθηκας. Ούτε φυσικά για θέμα responsiveness. Καμμία επαφή με τον δρόμο.\nΑν με ρωτήσετε πότε σκοπεύω να τα ξαναφορέσω και σε τι προπόνηση, θα σας απαντήσω ότι δεν ξέρω. Σίγουρα σε LR, ίσως και σε κάποιο easy που δεν θα νοιώθω δυνατός και φρέσκος. Αλλά αυτό είναι σύμφωνα με τα δικά μου γούστα.\nΣυνεπώς, πού απευθύνονται τα Clifton;\nΑν τρέχεις π.χ. με Nimbus, Pegs ή Energy, θα ενθουσιαστείς μαζί τους.-\nΤουλάχιστον όσον αφορά την σόλα, δεν τίθεται καν θέμα σύγκρισης με τον ανταγωνισμό. Το επάνω μέρος όμως έχει θέματα, πολλά μάλιστα.\nΑν προτιμάς πιο stripped down μοντέλα, είναι κορυφαίο για recovery, προπονήσεις που είσαι κουρασμένος ή μεγάλα LRs.\nΑν είσαι ultra, δεν χρειάζεται καν να διαβάσεις το post γιατί προφανώς όλα αυτά τα ξέρεις ήδη…\nEchetlos\t 10 Μαΐου 2018, 17:39\n3+ χρόνια μετά και 800χλμ , ξαναβγήκαν σήμερα από την ντουλάπα.\nΗ φθορά από κάτω σχετικά μικρή για τόσο εκτεθειμένο αφρό.\nΤο cushioning ακόμη και στην τωρινή τους κατάσταση, συγκρίνεται μόνο με το (καινούργιο) Ultra R2.\nbig-blue\t 10 Μαΐου 2018, 22:17\nΆρα δεν ξεραίνεται ο αφρός όπως θεωρούμε;\n800 εσύ; Τέτοια αγάπη;\nEchetlos\t 10 Μαΐου 2018, 23:09\n@big-blue Έλα ντε… ούτε κι εγώ δεν ξέρω πως μάζεψαν τόσα χλμ!\nΑπ’ ό,τι λένε, ο αφρός περισσότερο κινδυνεύει στο ράφι ή την αποθήκη, παρά στον δρόμο.\nΦαντάσου πόσο cushioning είχε στα νιάτα του.\nΒέβαια, το upper δεν θες να το δεις…


Η πρώτη ελληνική εφαρμογή κινητών φυτοπροστασίας για όλες τις καλλιέργειες στην Ελλάδα ! – ΘΡΑΚΙΚΗ ΑΓΟΡΑ\nΗ πρώτη ελληνική εφαρμογή κινητών φυτοπροστασίας για όλες τις καλλιέργειες στην Ελλάδα !\nΘΡΑΚΙΚΗ ΑΓΟΡΑ21 Μαρτίου, 2022 8:08 πμ\nΧορηγός της εφαρμογής Counter Agriculture αποτελεί η Innvestio BV που αποτελεί μια νεοσύστατη νομική οντότητα που δημιουργήθηκε από επιχειρηματίες και επαγγελματίες με 20+ χρόνια παγκόσμια εμπειρία ο καθένας! Μέσω της θυγατρικής της εταιρείας, FENST, η INNVESTIO BV είναι ένας ολοκληρωμένος σύμβουλος τεχνολογίας ψηφιακού μετασχηματισμού.\nΗ οποία δεν προσφέρει μόνο λύσεις βασισμένες στον δικό της κατάλογο προϊόντων, αλλά βασίζεται και στις ανάγκες των πελατών της. Προσφέρει υπηρεσίες σε όλο το φάσμα των επιχειρηματικών αναγκών και ιδιαίτερα στον Αγροτικό τομέα- σε τεχνολογικό επίπεδο. Αξιοποιεί επιχειρηματικές ανάγκες που εμπνέουν και διαμορφώνουν τεχνολογίες υψηλής τεχνολογίας, είτε σχεδιάζοντας πληροφοριακά συστήματα είτε εγκαθιστώντας λογισμικό και προγράμματα ψηφιακής διαχείρισης.\nΝΕΟΤΕΡΑΚΟΜΟΤΗΝΗ: H πόλη πολιτισμικό ψηφιδωτό γεμάτη αρώματα και μυρωδιές ! | KDexplorer\nΠΑΛΑΙΟΤΕΡΑ «Παίξε & Κέρδισε Δώρα –Βρες ποια είναι η σωστή πορεία μιας τελειωμένης μπαταρίας!»


Ανταγωνιστικότητα και αειφόρος ανάπτυξη - Περιφερειακή πολιτική - Ευρωπαϊκή Επιτροπή\nΤο Πρόγραμμα στοχεύει να δώσει ώθηση στην ανταγωνιστικότητα και την ανάπτυξη ώστε να βοηθήσει την Κύπρο να εξέλθει από την κρίση. Συμβάλλει στην επίτευξη των στόχων της στρατηγικής «Ευρώπη 2020» για έξυπνη, βιώσιμη και χωρίς αποκλεισμούς ανάπτυξη. Εκτιμάται ότι θα δημιουργήσει θέσεις εργασίας και θα βοηθήσει τις ΜΜΕ να γίνουν ανταγωνιστικότερες και να άγονται από την καινοτομία. Η χρηματοδότηση της ΕΕ θα βοηθήσει επίσης την Κύπρο να ικανοποιήσει τις απαιτήσεις του κεκτημένουτης Ένωσης, ιδιαίτερα όσον αφορά την επεξεργασία στερεών αποβλήτων και την αύξηση της ενεργειακής απόδοσης.\nΗ στήριξη του ΕΠ θα συμβάλει σημαντικά στην προώθηση των βασικών ευρωπαϊκών και εθνικών αναπτυξιακών προτεραιοτήτων:\n«Ενίσχυση της ανταγωνιστικότητας της οικονομίας» (ΕΤΠΑ – 25,8 % της χρηματοδότησης της ΕΕ): αύξηση του εθνικού δυναμικού έρευνας και των ιδιωτικών επενδύσεων σε έρευνα και καινοτομία, προώθηση της επιχειρηματικότητας και αύξηση της ανταγωνιστικότητας των ΜΜΕ, ιδιαίτερα στον τουριστικό τομέα, καθώς και προώθηση της ενεργειακής απόδοσης και χρήσης των ανανεώσιμων πηγών ενέργειας από τις ΜΜΕ.\n«Προώθηση της χρήσης των ΤΠΕ» (ΕΤΠΑ – 13,1 % της χρηματοδότησης της ΕΕ): εκσυγχρονισμός των υποδομών των ΤΠΕ, ενίσχυση της ψηφιακής επιχειρηματικότητας και ηλεκτρονικής διακυβέρνησης (e-governance) για επιχειρήσεις και πολίτες.\n«Μείωση των εκπομπών CO2 και προσαρμογή στην κλιματική αλλαγή» (Ταμείο συνοχής – 7,5 % της χρηματοδότησης της ΕΕ): αύξηση της ενεργειακής απόδοσης σε ιδιωτικά και δημόσια κτίρια καθώς και επενδύσεις για την πρόληψη και άμβλυνση των κινδύνων από την κλιματική αλλαγή.\n«Διαχείριση των στερεών αποβλήτων και των υδατικών πόρων» (Ταμείο συνοχής – 22,6 % της χρηματοδότησης της ΕΕ): αύξηση της ανακύκλωσης των απορριμμάτων και προώθηση της αποτροπής αποβλήτων, βελτίωση της επεξεργασίας των λυμάτων και της ύδρευσης.\n«Διαχείριση των φυσικών και πολιτιστικών πόρων» (ΕΤΠΑ – 1,2 % της χρηματοδότησης της ΕΕ): προστασία και προώθηση της πολιτιστικής και φυσικής (ιδιαίτερα για τις περιοχές NATURA) κληρονομιάς της Κύπρου.\n«Προώθηση των βιώσιμων μεταφορών» (Ταμείο συνοχής – 15,1 % της χρηματοδότησης της ΕΕ): επενδύσεις στις οδικές και λιμενικές υποδομές ΔΕΔ-Μ και βελτίωση του φιλικού προς το περιβάλλον συστήματος μεταφορών στην Λευκωσία.\n«Βιώσιμη αστική ανάπτυξη» (ΕΤΠΑ – 10,7 % της χρηματοδότησης της ΕΕ): προώθηση ολοκληρωμένων δράσεων για την αντιμετώπιση των οικονομικών, περιβαλλοντικών και κοινωνικών προβλημάτων των ιστορικών αστικών κέντρων.\n«Προώθηση της χρήσης των ΤΠΕ» (ΕΤΠΑ – 1,2 % της χρηματοδότησης της ΕΕ): παροχή τεχνικής βοήθειας.\nΆξονας προτεραιότητας «Τεχνική Βοήθεια» (Ταμείο συνοχής – 2,8 % της χρηματοδότησης της ΕΕ): παροχή τεχνικής βοήθειας. ´\nΣτήριξη από 700 περίπου ΜΜΕ\nΜείωση κατά 3.000.000 kw της ετήσιας κατανάλωσης πρωτογενούς ενέργειας στα δημόσια κτίρια.\nΑύξηση της ανακύκλωσης στερεών αποβλήτων σε 50 %\nΕυρυζωνική κάλυψη υψηλών ταχυτήτων για 50 % των νοικοκυριών\n1.300 νέες θέσεις εργασίας σε ΜΜΕ\nΒελτιωμένη επεξεργασία λυμάτων 2.300 επιπλέον ισοδύναμων πληθυσμών\nCohesion Fund (CF): 294,869,025.00 €\nTotal OP budget: 699,726,575.00 €\nTotal EU contribution: 594,767,585.00 €


Ρούλα Κορομηλά: Βίντεο από την ηλικία των 42 ετών στο MEGA! Στο πλευρό της ο Νίκος Σεργιανόπουλος! - STORIES - Youweekly\nΣτην δημοσιότητα υλικό από το 1999!\nΈνα βίντεο από την εποχή που ήταν η Ρούλα Κορομηλά στο MEGA ήρθε στην δημοσιότητα από την ηλικία των 42 ετών. Στο πλευρό της είχε βρεθεί ο Νίκος Σεργιανόπουλος.\nΘεωρείται μια από τις πιο πετυχημένες παρουσιάστριες της ελληνικής τηλεόρασης και στον χώρο μετράει πολλά χιλιόμετρα.\nΜπορεί πλέον να απέχει από το χώρο προτιμώντας να κρατάει την ζωή της μακριά από τα φώτα της δημοσιότητας, ωστόσο, τόσο στον προσωπικό της λογαριασμό στο Instagram μοιράζεται διάφορες στιγμές από την καθημερινότητα της, αλλά και fan pages δημοσιεύουν όμορφες στιγμές από το παρελθόν της.\nΣε μια από αυτές τις αναρτήσεις, είδαμε ένα βίντεο από το 1999 όταν η Ρούλα Κορομηλά ήταν 42 ετών και παρουσίαζε το «Μπράβο Ρούλα» στο MEGA. Στο πλευρό της καλεσμένος τότε ήταν ο Νίκος Σεργιανόπουλος.\nΡούλα Κορομηλά: Αγνώριστη σε φωτογραφία από το MEGA! Με μαύρη μπλούζα και παντελόνι που γυάλιζε από μακριά!\nΑγνώριστη είναι η Ρούλα Κορομηλά σε φωτογραφία που ήρθε από το παρελθόν όταν είχε την δική της εκπομπή στο MEGA. Φορούσε μαύρη μπλούζα και παντελόνι που γυάλιζε από μακριά.\nΤο 1991, και μετά τη θητεία της στην κρατική τηλεόραση όπου παρουσίαζε την πρωινή εκπομπή «Μια καλημέρα είναι αυτή», η Ρούλα Κορομηλά είδε την καριέρα της να εκτοξεύεται στα ύψη. Ακολούθησαν συνεργασίες με τον ΑΝΤ1 και στην συνέχεια με το MEGA.\nΜάλιστα, είδαμε μετά από καιρό μια φωτογραφία από εκπομπή που παρουσίαζε στο κανάλι και έδειχνε εντυπωσιακή. Εξωτερικά η εμφάνιση της μπορεί να έχει αλλάξει λόγω των χρόνων που έχουν περάσει όμως παραμένει όπως πάντα κούκλα.\nΝα σημειώσουμε πως πριν από λίγες ημέρες ο φωτογραφικός φακός απαθανάτισε τον πρώην σύζυγο της με την γυναίκα και την κόρη του.\nΣπάνιο και σοκαριστικό ντοκουμέντο! Η μάνα του Νίκου Σεργιανόπουλου ντυμένη στα μαύρα! Δείτε το πρόσωπό της... Μοιάζουν;\nΗ μητέρα του Νίκου Σεργιανόπουλου, πέρασε δύσκολα μετά την δολοφονία του αγαπημένους της γιου, ωστόσο η δυστυχία της δεν έμεινε εκεί. Λίγο καιρό αργότερα, η κόρη της έχασε τη μάχη με τον καρκίνο, κι αυτό ήταν το δεύτερο μεγάλο χτύπημα για την ίδια.\nΗ ηλικιωμένη γυναίκα τα τελευταία αυτά χρόνια πήγαινε κάθε μέρα στο νεκροταφείο για να ανάψει ένα κερί στα παιδιά της. Δείτε την σε φωτογραφία ντοκουμέντο εδώ!\nΝίκος Σεργιανόπουλος: Η "σύντροφος" του αποκαλύπτει - «Αν γύριζα το χρόνο πίσω...»!


ΧΡΟΝΟΣ ΕΠΑΦΗΣ - Dimopoulos Coaching\nGROUND CONTACT TIME – ΧΡΟΝΟΣ ΕΠΑΦΗΣ ΜΕ ΤΟ ΕΔΑΦΟΣ\nΓιατί όση ώρα μένει το πόδι στο έδαφος, τόσο το πόδι σου φορτώνεται με το βάρος του σώματος σου. Την μεγαλύτερη επιβάρυνση την δέχονται τα κάτω άκρα, τα πόδια (γόνατα) και τα ισχία και έτσι αυξάνεται η πιθανότητα τραυματισμού. -Από πλευράς οικονομίας, το να μειώσεις τον χρόνο επαφής είναι σημαντικό επειδή το σώμα σου κινείται πιο γρήγορα όταν βρίσκεται στην φάση αιώρησης παρά όταν βρίσκεται στο έδαφος. Με μια δυνατή ώθηση του κάτω ποδιού μπορούμε να κινηθούμε πολύ πιο μακριά. -Ο σύντομος χρόνος επαφής σημαίνει ότι η δύναμη προώθησης παρέχεται από την ελαστική ενέργεια του τεντωμένου μυ και του συνδετικού ιστού παρά από έργο που ασκεί ο μυς. Η ελαστική ενέργεια είναι πολύ οικονομική – δεν απαιτεί καθόλου οξυγόνο. Με κάθε βήμα ασκούνται δυνάμεις πρόσκρουσης, κάτι το οποίο το πόδι πρέπει να απορροφήσει. Όταν το πόδι έρθει σε επαφή με το έδαφος το σώμα «φρενάρει» και έτσι αλλάζει η οριζόντια ταχύτητα. Με άλλα λόγια κάθε βήμα προσωρινά μας κόβει την ταχύτητα μέχρι να δώσουμε ώθηση ξανά και να βρεθούμε στον αέρα και πάλι. Ως αποτέλεσμα μειώνοντας τον χρόνο επαφής με το έδαφος μειώνεται το «φρενάρισμα» και μας οδηγεί σε πιο γρήγορες ταχύτητες. Ο χρόνος επαφής πάντα μειώνεται όταν αυξήσουμε την ταχύτητα μας. Αν για παράδειγμα τρέχεις με 10χλμ/ώρα και επιταχύνεις σε 12χλμ/ώρα είναι σίγουρο ότι θα μειωθεί ο χρόνος επαφής με το έδαφος . Σε μια μελέτη που έγινε από το Πανεπιστήμιο Ryokoku στην Ιαπωνία, τοποθετήθηκε μια κάμερα στο 15ο χλμ ενός ½ μαραθωνίου όπου συμμετείχαν ελίτ δρομείς και κατέγραψε 415 δρομείς που πέρασαν από το σημείο αυτό. Οι ερευνητές σημείωσαν τον χρόνο επαφής των δρομέων και παρατήρησαν μια δυνατή σχέση μεταξύ του χρόνου επαφής και την ταχύτητα. Οι πιο γρήγορη δρομείς είχαν και τον μικρότερο χρόνο επαφής. Στο βιβλίο του Owen Anderson, Running Science βλέπουμε ένα παράδειγμα ενός δρομέα, ο οποίος τρέχει με 180 cadence – βήματα το λεπτό και ολοκληρώνει τον μαραθώνιο σε 3:30 άρα χρειάζεται 37,800 βήματα.\nΗ μεγαλύτερη δύναμη τον ποδιών μπορεί να κάνει δύο πράγματα (1) Επιτρέπει στον δρομέα να ξοδέψει λιγότερο χρόνο στο έδαφος με κάθε πάτημα γιατί οι μύες των ποδιών συστέλλονται πιο εκρηκτικά ή γρήγορα και (2) αυξάνει το μήκος διασκελισμού.Αν η βελτιωμένη δύναμη μειώσει τον χρόνο που ο δρομέας έχει επαφή με το έδαφος κατά .02, κάτι πολύ εφικτό, τα οφέλη στην επίδοση του δρομέα θα ήταν 37,800x.02=756 δευτερόλεπτα. Ο μαραθωνοδρόμος θα είχε βελτιώσει το 3:30 σε 3:17:24 η ένας δρομέας με χρόνο 3:10 και 34,200 βήματα x .02=684 δευτερόλεπτα, θα κατέβαινε το 3ωρο σε 2:58:36.\n1. Η ικανότητα να ασκήσεις δύναμη στο έδαφος δηλαδή ισχύ. Δυνατή ώθηση του κάτω ποδιού – για να το πετύχεις αυτό θα πρέπει να εστιάσουμε την προσοχή μας στην ενδυνάμωση των γλουτών.\n3. Βιομηχανικά χαρακτηριστικά όπως είναι η θέση του ποδιού σε σχέση με το κέντρο βαρύτητας στο σημείο πρόσκρουσης – το μήκος διασκελισμού (ένα πόδι το οποίο βρίσκεται μπροστά από το κέντρο βαρύτητας του σώματος λειτουργεί ως φρένο και έτσι αυξάνεται ο χρόνος επαφής με το έδαφος).\n4. Από τον αριθμό βημάτων – cadence γιατί αναγκάζεσαι να σηκώνεις τα πόδια σου πιο γρήγορα και πιο συχνά από το έδαφος.\nΌπως αναφέρθηκε και πιο πάνω θα πρέπει να δώσω ιδιαίτερη έμφαση στην ενδυνάμωση των γλουτών μέσα από μια σειρά ασκήσεων ενδυνάμωσης. Διατάσεις του καμπτήρα του ισχίου, ένας μυς που βρίσκεται στο μπροστινό μέρος της λεκάνης, είναι ένας σημαντικός παράγοντας του σωστού διασκελισμού επειδή η ελαστικότητα τους καθορίζει πόσο πίσω μπορεί να εκταθεί το πόδι σου για να έχεις μια δυνατή ώθηση. Προπονείστε για να αυξήσετε την δύναμη του διασκελισμού, την ελαστικότητα του ποδιού και να βελτιώσετε την βιομηχανική σας. Ο πιο βασικός τρόπος να αυξήσεις την δύναμη σου είναι να περιλαμβάνεις κάποιες πολύ γρήγορες προπονήσεις στο πρόγραμμα σου όπως για παράδειγμα κάποια σετ ας πούμε 6x60m στο 100% ή κάποια σετ σε ανηφόρες πχ 8×15’’, προπονήσεις σε ρυθμούς από τους χρόνους σας στα 1500μ ως και ταχύτητες των 5km πχ 6x600m η 4x800m.\nΗ πλειομετρικές ασκήσεις είναι έντονες ασκήσεις που δουλεύουν πάνω στην αύξηση δύναμης ή στην δύναμη στην ταχύτητα. Είναι ένα είδος άσκησης όπου ο μυς εξασκείται στην εκτέλεση μέγιστης δύναμης σε μικρά χρονικά διαστήματα. Για τους δρομείς είναι πολύ καλές ασκήσεις που δίνουν δύναμη σε κάθε σου βήμα και περισσότερη ώρα αιώρησης. Στο τρέξιμο χρησιμοποιούμε κυρίως της αργές μυϊκές ίνες και με τις πλειομετρικές ενεργοποιούνται και οι γρήγορες ίνες. Συμβουλεύονται σε έμπειρους δρομείς ή με την επίβλεψη ενός προπονητή.\nΟ χρόνος επαφής με το έδαφος έχει σχέση με την απόσταση που θα τρέξει κάποιος, δηλαδή όταν μετρήθηκαν αθλητές στα 800μ σε σύγκριση με τα 1500μ υπήρχε μια στατιστικά σημαντική διάφορα, οι δρομείς των 800μ είχαν λιγότερο χρόνο επαφής. Επίσης ο χρόνος επαφής μπορεί να αυξηθεί κατά την διάρκεια του αγώνα ή της προπόνησης καθώς επέρχεται η κούραση. Στην ίδια μελέτη σημειώθηκαν οι μικρότερη χρόνοι επαφής με το έδαφος στο πρώτο 400αρι. Χρόνος επαφής αγώνα 1500m Elite αθλητών 156ms 1ο 400αρι και 168ms 2ο 400αρι. Η εκπομπή Sports Science παρουσιάζει τον νικητή του μαραθωνίου της Βοστόνης το 2014 Meb Keflezighi με χρόνο επαφής 0.170 σε σύγκριση με το μέσο όρο τον περισσότερων δρομέων με χρόνο 0.250. Σε άλλη μια μελέτη που δημοσιεύτηκε στο Journal of Sports Science το 2016 έγινε μια βιομηχανική ανάλυση 15 elite Κενυατών δρομέων οι οποίοι μελετήθηκαν με ρυθμό 5:00/km και 3:00/km. Μια σημαντική διαφορά που έδειξε η μελέτη ήταν ότι ο χρόνος επαφής τον Κενυατών ήταν 10% μικρότερος από προηγούμενες μελέτες που έχουν δημοσιευτεί σε παρόμοιες ταχύτητες σε μη Κενυάτες δρομείς μαζί με ένα ενεργειακό κόστος 8.9% μικρότερο. Τα ευρήματα της μελέτης ίσως αποδεικνύουν ότι ο σύντομος χρόνος επαφής συνεισφέρει στην εξαιρετική δρομική οικονομία που διαθέτουν οι Κενυάτες δρομείς.\nΠρόσφατη μελέτη 2020 κοιτάζει για πρώτη φορά την σχέση μεταξύ ανισορροπίες χρόνου επαφής(δεξί-αριστερό πάτημα) και δρομική οικονομία. Τα ευρήματα δείχνουν μια αύξηση σε μεταβολικό κόστος 3,7% για κάθε 1% αύξηση στον χρόνο επαφής, πολύ μεγαλύτερο από ότι έδειχναν προηγούμενες μελέτες. Τι μπορεί να σημαίνει αυτό στην πράξη για έναν δρομέα 70kg στον μαραθώνιο, θα αντιστοιχούσε σε 105 kcal αύξηση ενεργειακής δαπάνης. Έτσι με μια ανισορροπία 3% (αριστερο 48,5%-δεξι 51.5%) θα ανάλωνε 315 kcal επιπλέον. Ή ο ίδιος δρομέας των 70 kg με 60 VO2MAX τρέχοντας με ταχύτητα 15km/h και ανισορροπία 2%, θα είχε μία ενεργειακή δαπάνη 7% μεγαλύτερη στην αερόβια δυνατότητα του, αρκετή να επηρεάσει την επίδοση του.\nΠΡΟΠΟΝΗΣΗ ΣΤΟ VV02max ΖΕΣΤΑΜΑ – ΠΡΟΘΕΡΜΑΝΣΗ


Με στυλ φορώντας ένα ρολόι | Γυναικεία ομορφιά\nHome » Μόδα » accessories » news » Με στυλ φορώντας ένα ρολόι\nΜε στυλ φορώντας ένα ρολόι\nTitle: Με στυλ φορώντας ένα ρολόι\nΣίγουρα πρόκειται από τα basic κομμάτια μιας γκαρνταρόμπας, και είτε έχει δερμάτινες, είτε μεταλλικές λεπτομέρειες, το στυλ του είναι roc...\nΣίγουρα πρόκειται από τα basic κομμάτια μιας γκαρνταρόμπας, και είτε έχει δερμάτινες, είτε μεταλλικές λεπτομέρειες, το στυλ του είναι rock, κλασικό ή statement, ένα οφείλει να υπάρχει στη ντουλάπα σας.\nΔιαχρονικά, μοντέρνα, flashy ή edgy look, φορώντας ένα ρολόι.\nΤο ρολόι που κάποια στιγμή πέρασε στο περιθώριο και τώρα επανακάμπτει προσδίδοντας στυλ σε κάθε εμφάνιση. Λαμπερά, στον καρπό του χεριού, χωρίς επιδεικτική διάθεση τις περισσότερες φορές αποτελεί ένα επιπλέον αξεσουάρ του γυναικείου στυλ. Σίγουρα πρόκειται από τα basic κομμάτια μιας γκαρνταρόμπας, και είτε έχει δερμάτινες, είτε μεταλλικές λεπτομέρειες, το στυλ του είναι rock, κλασικό ή statement, ένα οφείλει να υπάρχει στη ντουλάπα σας. Διότι πέρα από την πρακτικότητα που ορίζει την παρουσία του, καταφέρνει να αναδείξει την όποια εμφάνιση.\nΔείτε πως μπορείτε να το φορέσετε και πως να το συνδυάσετε – με ρούχα, κοσμήματα και αξεσουάρ – προκειμένου να αναβαθμίσετε το καθημερινό σας styling προσθέτοντας ένα και μόνο κομμάτι. Έτσι, ώστε να αποτελέσει πραγματικά ένα εμπνευσμένο αξεσουάρ της γκαρνταρόμπας σας.\nΠειραματιστείτε με layerings κοσμημάτων, παίξτε με το στυλ σας, φρεσκάροντας το κλασικό του ύφος.\nExtra Tip: Καλό θα ήταν οι μεταλλικές λεπτομέρειες των υπόλοιπων αξεσουάρ που συνθέτουν την όποια εμφάνιση σας – εφόσον υπάρχουν – να ταιριάζουν με το στυλ και το μέταλλο του ρολογιού.


Οι πέντε φίλοι της Enid Blyton, σήμερα | LiFO\nΟι πέντε φίλοι της Enid Blyton, σήμερα\nΟι αγαπημένοι ήρωες απέκτησαν νέα εμφάνιση εβδομήντα χρόνια μετά το πρώτο βιβλίο\n6.3.2012 | 09:00\n[via] Οι Πέντε Φίλοι της Enid Blyton εμφανίστηκαν για πρώτη φορά το 1942 , στο νησί των θησαυρών. Αυτή τη στιγμή δε μπορώ να θυμηθώ ούτε ένα από τα ονόματα των ηρώων που τόσο αγάπησα, αλλά τι σημασία έχει; Το όνομα της Enid Blyton δεν πρόκειται να το ξεχάσω. Από τότε έχουν διαβαστεί και ξαναδιαβαστεί από εκατομμύρια παιδιά παγκοσμίως που αγάπησαν αυτή τη σειρά και όλες τις υπόλοιπες της ίδιας συγγραφέως. Ένα από τα παιδιά ήμουν κι εγώ, και μπορώ να πω ότι ήταν (είναι) από τα λίγα βιβλία που έχω διαβάσει πάνω από μία φορά, αν και ήξερα ποιος ήταν ο «κακός» της ιστορίας. Η επανάληψη αυτών των βιβλίων είναι προβλέψιμη, αλλά είναι μοναδικά ανακουφιστική, και φαντάζομαι ότι αυτό ήταν κι ένας λόγος της μεγάλης επιτυχίας της σειράς.\nΟι ήρωες έγιναν φέτος 70 χρονών και σημαντικοί εικονογράφοι όπως Quentin Blake, Helen Oxenbury, Emma Chichester Clark, Oliver Jeffers και Chris Riddell συμφώνησαν να σχεδιάσουν τα πέντε λαγωνικά για το 2012, μετά από πρόσκληση του εκδοτικού οίκου. Οι εικονογράφοι δέχτηκαν την πρόσκληση με χαρά και τα αποτελέσματα είναι τα εξής:\nΣίγουρα θα θυμόσαστε τα ελληνικά που σας συντρόφευσαν καλοκαιρινά απογεύματα μαζί με σοκοφρέτα:\n+ Σας άρεσε κάποιο βιβλίο; Γράψτε μας λίγα λόγια γι ‘ αυτό!\nΤο Book Room θέλει να μάθει τι διαβάζετε, αν σας άρεσε ή όχι. Γράψτε λίγα (ή πολλά) λόγια για το βιβλίο που διαβάσατε και στείλτε τα στο lenfou@gmail.com. Οι κριτικές θα δημοσιεύονται κάθε Κυριακή στο Book Room. Όλοι ρωτάμε τους φίλους μας τι να διαβάσουμε και τι όχι, γιατί να μην γίνει και μέσα από αυτή τη στήλη;\nΚαι ξανά: lenfou@gmail.com


Ημερομηνία: 3/8/2021 12:13:42 μμ Μεγέθυνση - Σμίκρυνση - Σχολιασμός\nΤο Καστελόριζο γνωστό και σαν "Μεγίστη", είναι το ανατολικότερο νησί της Δωδεκανήσου και θεωρείται ιδανικός προορισμός για ήρεμες διακοπές.\nΗ ονομασία "Καστελόριζο" ( Kastelo Roso δηλαδή Κόκκινο Φρούριο ) δόθηκε από του Ιππότες του Αγίου Ιωάννη λόγω των χαρακτηριστικών κόκκινων βράχων πάνω στους οποίους ήταν κτισμένο το Κάστρο του νησιού στο εσωτερικό του οποίου μπορείτε να θαυμάσετε τις παλιές εκκλησίες του Αγίου Δημητρίου και του Αγίου Νικολάου.\nΗ άλλη ονομασία "Μεγίστη" προήλθε κατά την αρχαία εποχή από τους Δωριείς και οφείλεται στο ότι είναι το μεγαλύτερο από ένα σύμπλεγμα δεκατεσσάρων μικρότερων νησιών.\nΣτο Καστελόριζο δεν υπάρχει μεγάλη τουριστική κίνηση γι’αυτό και το νησί διαθέτει περιορισμένο αριθμό καταλυμάτων για διαμονή. Λόγω της αργής ανάπτυξης του τουρισμού εξακολουθεί να παραμένει αναλλοίωτο από τις σύγχρονες τάσεις διατηρώντας έντονα το παραδοσιακό του στυλ και προσφέροντας στον επισκέπτη αξέχαστες διακοπές.\nΣτο νησί μπορείτε να κολυμπήσετε στις πεντακάθαρες παραλίες Φάρο, Μανδράκι, Πλάκες αλλά και στα καταγάλανα νερά του Γαλάζιου Σπήλαιου όπου μπορείτε να φτάσετε με βάρκα από το λιμάνι και να θαυμάσετε τους υπέροχους σταλακτίτες και σταλαγμίτες στο εσωτερικό του.\nΕπίσης, αξίζει να κάνετε μια μικρή εκδρομή στα κοντινά νησάκια Ρώ και Στρογγυλή και να γνωρίσετε την ιστορία τους. Ιδιαίτερα η νήσος Ρώ είναι γνωστή για το μοναδικό άτομο που κατοικούσε εκεί τη Δέσποινα Αχλαδιώτη, γνωστή ως "Κυρά της Ρώ" η οποία, όσο ζούσε, ύψωνε καθημερινά την ελληνική σημαία και πέθανε το 1979.\nΣτη Στρογγυλή βρίσκεται ο φάρος του νησιού για τα πλοία και οι κάτοικοι του νησιού είναι φαροφύλακες.\nΤο Καστελόριζο, ένα ακόμη στολίδι των Δωδεκανήσων, σας περιμένει για να σας μαγέψει. Μπορείτε να φτάσετε με πλοίο ή αεροπορικώς από τον Πειραιά, μέσω Ρόδου.\nΚατεβάστε το αρχείο: Καστελοριζο.jpg\nΣχολιασμός Θέματος «Καστελλόριζο - Στην άκρη των Δωδεκανήσων, το νησί που «φυλάει» τα σύνορα»


Προσθήκη Τ5 - Φωτισμός - Aquazone Portal\nBy ioannadimitris, March 15, 2010 in Φωτισμός\nΣκέφτομαι σήμερα να αγοράσω μπάλαστ 2 χ 24 W T5 για το ενυδρείο μου. Το ενυδρείο είναι 96 λίτρα μικτά περίπου 80 λίτρα καθαρά. Έχει ήδη μια Τ8 18 W. Μήπως είναι υπερβολή τα + 48 W ???? Μήπως να έπαιρνα ένα μπάλαστ για άλλη μια 18 w λάμπα ??? Μιλάμε πάντα για λάμπες Plant growth. Ο χώρος ο οποίος υπάρχει είναι 50 εκ πλάτος στο καπάκι , που μπορώ να τον εκμεταλευτώ. Προτείνεται κάτι άλλο ???\nυπερβολη δεν θα ελεγα.\nαυτο βεβαια που ειναι και το πιο βασικο ειναι το τι φυτα σκεφτεσαι να βαλεις.\nτο ενυδρειο σου θα γινει σχεδον εκτυφλωτικο σε σχεση με το υπαρχον φως.\nεπισης να γνωριζεις πως τοποθετωντας τετοιο φωτισμο σε φυτεμενο,ανεβαινεις κατηγορια και πας σε ενυδρειο υψηλων απαιτησεων με σωσατη λιπανση και διοξειδιο,αλλιως μπορει να σου αρχισουν προβληματα που δεν φανταζεσαι......\nΑπό λίπανση έχουμε τα εξής : Υπόστρωμα Dannerle professional , flourish, flourish excel.\nΘα αγοραστούν και flourish pottasium και flourish iron.\nΑπό διοξείδιο έχω προς το παρόν της tetra to co2 optimat.\nΘα φτιάξω Diy μέχρι το πάσχα όπου θα πάω να πάρω ένα πιο σοβαρό σύστημα co2.\nΟπότε να προχωρήσω στην αγορα ????\nto exel δεν ειναι λίπασμα.ειναι υποκαταστατο διοξειδιου.καλο ειναι να βρεις τη εβδομαδιαια δοσολογια του ενυδρειου σου και να χορηγεις καθημερινα τη δοση που χρειαζεται.αρα το τετρα που εχεις ειναι αχρηστο.....\nεπισης οι δοσολογιες του flourish(κεντρικο λιπασμα),και του iron(σιδηρος),αρχικα πολυ προσεχτικα και σε λιγοτερη δοση απο την αναγραφομενη.\nτο potassium(καλλιο),ριχνε το αφοβα,δεν θα σου σηκωσει αλγες και μπορεις να το ριχνεις στην αναγραφομενη δοση,και στην πορεια και αυξητικα.....\nδεν μας ειπες ομωβς για τα φυτα που σκεφτεσαι να ασχοληθεις....\nΠρος το παρον από φυτά έχω :\nκαι έχω σκοπό να προσθέσω και άλλα και κυρίως γρασιδάκι.\nκρατας cuba φυτεμενη μονο με 1 λαμπα...??(εκτος και αν την εχεις στην επιφανεια).\nτα φυτα σου αν εξαιρεσω τα τελευταια που ειναι οντως ανθεκτικα,ειναι ευκολα προς μεσαιας δυσκολιας.\nγια γκαζον ομως προχωρησε αμεσσα στην αγορα που σκεφτεσαι.\nνα ξερεις ομως(και ειναι αναμενομενο)πως με τα νεα φωτα θα γινει ενας μικρος κυκλος με αλγες κλπ που ειναι φυσιολογικο αλλα και πολυ σπαστικο...\nθα ξεκινησεις με 5ωρη φωτοπεριοδο και θα αυξανεις μιση ωρα καθε βδομαδα,μεχρι να φτασεις στο 8ωρο-9 ωρο.\nΤις άλγες αναμένω και εγώ. Την cuba την έχω από την Παρασκευή ακόμα 3 μέρες. Σκέφτομαι να ξεκινήσω φωτοπερίοδο όπως ακριβώς είπες. Με την μόνη διαφορά ότι σκέφτομαι αρχικά να κάιω τις 2 24αρες και μετά από 1-2 ώρες να ανάβει και η 18αρα, και το αντίθετο προς το σβήσιμο. Έτσι θα περιοριστέι λογικά ο κίνδυνος για άλγες.\nδεν ειναι ασχημη σαν σκεψη .\nτη κουμπα αστην στην επιφανεια για καποιο μεγαλο χρονικο διαστημα να παρει τα πανω της.μπορεις να την πιασεις σε καποιο ανοξειδωτο πλεγμα που θα επιπλεει,και στην πορεια την φυτευεις.....\nΣε ευχαριστώ. Ελπίζω το αποτέλεσμα σε βάθος χρόνου να με ανταμείψει\nΗ αναβάθμιση του φωτισμού έγινε.\nΦώτο και πληροφορίες μπορείτε να δείτε εδω :\nθα περιμενουμε και τη συνεχεια του υδροβιου και ομορφου κηπου σας....


Η ασφάλεια της επιχείρησής σας | Eurobank\nΠροστατέψτε τους ανθρώπους και τις εγκαταστάσεις σας από αστάθμητους παράγοντες.\nΗ επιχείρησή σας είναι εκτεθειμένη σε κινδύνους τόσο εσωτερικούς όσο και εξωτερικούς. Θέλετε να διασφαλίσετε ότι η δραστηριότητά σας θα συνεχιστεί κανονικά σε περίπτωση κάποιας ζημιάς, ατυχήματος ή άλλου απρόοπτου γεγονότος. Είναι απαραίτητο να διασφαλίσετε ότι δεν θα επηρεαστεί ο οικονομικός προγραμματισμός σας ή ακόμη περισσότερο η βιωσιμότητα της επιχείρησής σας.\nΜε τα εξειδικευμένα στελέχη μας σχεδιάζετε τα ασφαλιστικά προγράμματα που ανταποκρίνονται στις ανάγκες και δυνατότητες της επιχείρησής σας.\nΓια τις εγκαταστάσεις και τους πελάτες σας\nΠρονοήστε για τυχόν ζημιά στις εγκαταστάσεις, τα μηχανήματα, τον εξοπλισμό ή τα εμπορεύματά σας, από πυρκαγιά, καιρικά φαινόμενα, σεισμό και άλλα έκτακτα περιστατικά ή ατυχήματα. Προστατευτείτε από τις οικονομικές συνέπειες και για ευθύνες που μπορεί να προκύψουν προς πελάτες, εργαζόμενους ή τρίτους. Επιπλέον μπορείτε να ασφαλίσετε και τα οχήματα της επιχείρησής σας.\nΠροσαρμόζετε τις καλύψεις στις ανάγκες και τις εργασίες της επιχείρησής σας. Επιλέγετε τον τρόπο και τη συχνότητα καταβολής των ασφαλίστρων, ώστε να μην επηρεάζεται η ρευστότητα της επιχείρησής σας.\nΓια τη μεταφορά εμπορευμάτων και πρώτων υλών\nΠροστατέψτε την επιχείρησή σας από τυχόν ζημιές ή απώλειες όταν στέλνετε τα εμπορεύματά σας σε πελάτες σας στο εξωτερικό. Προνοήστε για την ασφαλή μεταφορά των προϊόντων ή πρώτων υλών που εισάγετε.\nΕπιλέγετε μεμονωμένα ή ετήσια συμβόλαια, ανάλογα με τον αριθμό μεταφορών που πραγματοποιείτε. Τα ασφάλιστρα προσαρμόζονται στις καλύψεις που επιλέγετε και στα χαρακτηριστικά της μεταφοράς, όπως το μεταφορικό μέσο και τη χώρα αποστολής ή προέλευσης. Οι καλύψεις σας διαμορφώνονται με βάση τις διεθνώς αναγνωρισμένες ρήτρες του Ινστιτούτου Ασφαλιστών του Λονδίνου.\nΠροστασία των εσόδων σας από το POS\nΓια να μην επηρεαστούν τα έσοδα της επιχείρησής σας εάν κάποιο έκτακτο γεγονός την αναγκάσει να διακόψει τις εργασίες της, ασφαλίζετε τις μελλοντικές εισπράξεις σας από τα μηχανήματα POS.\nΑποζημιώνεστε με βάση το ιστορικό των συναλλαγών που κάνετε μέσα από το μηχάνημα POS της Eurobank.\nΦροντίστε για τους εργαζόμενούς σας\nΔίνετε επιπλέον οφέλη στους εργαζόμενούς σας όταν επιλέγετε ομαδικά ασφαλιστικά προγράμματα υγείας και σύνταξης. Εξασφαλίζετε παροχές υγείας για τους ίδιους και τις οικογένειές τους τόσο για νοσοκομειακή περίθαλψη όσο και εξωνοσοκομειακή φροντίδα. Βοηθάτε τους εργαζόμενούς σας να έχουν υψηλότερο εισόδημα όταν θα βγουν στη σύνταξη.\nΔιαμορφώνετε τα προγράμματα με βάση τις οικονομικές δυνατότητες της επιχείρησής σας. Τα ασφάλιστρα που καταβάλλετε για τα ομαδικά προγράμματα εκπίπτουν από την εφορία.\nΆμεση εξυπηρέτηση και εξειδικευμένη συμβουλευτική\nΜε τα εξειδικευμένα στελέχη μας εντοπίζουμε τους πιθανούς κινδύνους για την επιχείρησή σας με βάση τη δραστηριότητά σας. Αξιολογούμε τις πιθανές οικονομικές και λειτουργικές επιπτώσεις τους. Διαμορφώνουμε το ασφαλιστικό πρόγραμμα που καλύπτει τις ανάγκες σας.\nΠροσαρμόζουμε τη συχνότητα και τον τρόπο που καταβάλλετε τα ασφάλιστρα στις δυνατότητες και τη ρευστότητα της επιχείρησής σας. Σας εξυπηρετούμε γρήγορα τόσο στην έκδοση των συμβολαίων όσο και στις διαδικασίες αποζημίωσης.\nΑσφαλίστε τις εγκαταστάσεις της επιχείρησής σας και συνδυάστε χαμηλά ασφάλιστρα με τη δόση του δανείου σας.